text:
E efectonan por bay hopi leu y por cambia e rumbo di e bida di e victima drasticamente. E motibonan tras di abuso y negligencia di mucha ta compleho. E forma con un comunidad ta trata abuso y negligencia por yuda baha e cantidad di casonan abusivo y tin un efecto positivo den reduci e consecuencianan cu victimanan ta experiencia durante nan bida.
Celebro
Maltrato por resulta den lesionnan leve, grave y hasta den morto. Mester remarca cu lesionnan fisico cu ta mustra leve tambe por tin hopi consecuencia psicologico.
Durante infancia, desaroyonan celebral crucial mester tuma luga. Segun Armanda Tarullo, PhD, abuso y negligencia di mucha a demostra di stroba partinan importante di e celebro di e mucha di crece y forma manera mester ta y riba termino largo e maltrato por afecta su abilidadnan cognitivo, academico y tambe su abilidad pa domina lenguahe.
Un di cada cuater victima di shaken baby syndrome ta fayece y casi tur ta experiencia consecuencianan serio pa nan salud.”
Consecuencianan psicologico
Abuso y negligencia di mucha por tin efectonan emocional riba un mucha inmediatamente. E mucha por experiencia miedo, sentimentonan di isolacion y un incapacidad pa confia hende. E mesun efectonan aki por resulta den consecuencianan psicologico durante bida di e victima, manera depresion, ansiedad, dificultad cu relacion, borderline personality disorder, low self-esteem y mas problema psicologico. E consecuencianan aki por tin nan efecto pa bida largo. Segun un estudio haci door di varios dokter, 54% di casonan di depresion y 58% di intentonan di suicidio bou di muhe ta conecta na experiencianan dañino durante infancia.
Segun un estudio di Bruce D. Perry (M.D., PhD.) negligencia di mucha door di nan mayor(nan) ta wordo asocia cu borderline personality disorder, cual ta un enfermedad mental cu ta stroba e victima di maneha su emocionnan efectivamente. Segun e estudio, negligencia di mucha tambe ta wordo asocia cu e comportacion cu den futuro e victima ta duna afeccion na personanan desconoci of cu e no conoce bon. Otro comportacionnan di un victima cu ta wordo asocia cu negligencia ta agrecion y comportacionnan adulto inapropia.
54% di casonan di depresion y 58% di intentonan di suicidio bou di muhe ta conecta na experiencianan dañino durante infancia.”
Delincuencia
Varios estudio a documenta e corelacion entre abuso di mucha y futuro delincuencia door di e mucha. Den e publicacion ‘The relation between abuse and violent delinquency: The conversion of shame to blame in juvenile offenders’ ta wordo conclui cu crianza abusivo tin un impacto directo y indirecto riba delincuencia. Segun e estudio, mucha cu a experiencia abuso ta nuebe biaha mas probabel di ta involvi den actividadnan criminal.
Diferente estudio ta indica cu e probabilidad cu un mucha lo bay huma cigaria, abusa di alcohol of usa otro droga ta aumenta si e mucha a wordo abusa of neglicia. Un estudio a hasta conclui cu mucha homber cu seis of mas experiencia abusivo ta 4000% (cuater mil) mas probabel pa den futuro usa droga cu ta wordo injecta den vena (por ehempel heroina).
E probabilidad cu un mucha lo bay huma cigaria, abusa di alcohol of usa otro droga ta aumenta si e mucha a wordo abusa of neglicia.”
Severidad di consecuencia
No tur mucha cu a wordo abusa of neglicia den un manera similar, lo experiencia e mesun consecuencianan riba termino largo. Tin mucha cu ta experiencia relativamente tiki di e posibel consecuencianan durante nan bida, mientras cu otro ta sufri hopi.
Factornan cu ta afecta e severidad di e consecuencianan di abuso y negligencia di mucha ta inclui:
- edad y nivel di desaroyo na momento cu abuso of negligencia ta tuma luga;
- tipo di maltrato, sea fisico, sexual, negligencia, etc.;
- frecuencia, duracion y severidad di e maltrato;
- e relacion entre e mucha y e abusador;
- e forma con famia y comunidad ta trata victimanan di abuso y negligencia.


c: text/html

text:
Barbados
Barbados ta un isla oost di laman Karibe rondoná ku koralrif. Barbados ta independiente i ta ligá ku Mankomunidat britaniko (ingles: Commonwealth). E kapital di e isla ta Bridgetown. E isla ta biba prinsipalmente di industria di turismo.
Provinsia[editá | editá fuente]
Barbados ta dividi den 11 provinsia administrativo:
- Christ Church
- Saint Andrew
- Saint George
- Saint James
- Saint John
- Saint Joseph
- Saint Lucy
- Saint Michael
- Saint Peter
- Saint Philip
- Saint Thomas
Demografia[editá | editá fuente]
Barbados tin un poblashon di 279,000 habitante i un ratio di kresementu di 0.33% (mitar di 2005). Kasi 90% di tur barbadiano ta di descensia afrikano ("Afro-Bajans"), mayoria ta desende di e katibunan di plantashonnan di kaña. E sobra di e poblashon ta inklui gruponan di Oropa ("Anglo-Bajans" / "Euro-Bajans") mayoria di Gran Britania i Irlanda i gruponan di Asia [[entre otro "Bajan-Chiney", "Bajan Hindu" di India, moslim di Bangladesh i Pakistan, i "Arab-Bajans" di Siria kristian i Líbano. Riba e isla hopi di e afro-barbadianonan ta kriyoyo, esta un meskla afro-karibense i oropeo.
Imagen[editá | editá fuente]

robotstxt: allowed

filter: keep


text:
ORANJESTAD, Aruba – 22 maart 2020:
Despues di evalua e orarionan cu mayoria persona ta yama call center 280.0101 pa cu sintoma di COVID-19.
A tuma e desicion pa trece cambio den e orario di call center. Call center 280.0101 lo no ta funccionando mas 24 ora pa dia 7 dia pa siman, pero lo adapta nan orario di asistencia for di 7or di mainta pa 11or di anochi.
Tresiendo e cambio aki ta duna e oportunidad na esnan laborando tras di e lineanan di telefoon pa bay cas descansa y regresa e siguiente dia.
Di e manera aki nos lo por tin trahadornan mas productivo pa atende cu comunidad.


text:
Balor di Euro a yega e na nivel mas abou for di kuminsamentu di 2016.
Kompará ku dòler, e balor di euro a bolbe baha. Awor e moneda europeo a yega e balor mas abou for di komienso di e aña aki. Den e siman aki euro a yega un punto abou di 1.0728 dòler kontra 1.0840 dòler na sieré di e bolsa di balor europeo. Dia 6 di yanüari e aña aki tabata e último bia ku euro a baha tantu asina. Euro ta bou di preshon entre otro dor di ekspektativa relashoná ku desaroyonan na Merka. Promé ku elekshonnan na Merka a konta ku si Donald Trump lo a gana, esaki lo a trese hopi inkietut riba merkadonan i e reservanan merikano a planeá pa inkorporá un subida di interes a largo plaso. Dor di e reakshonnan benefisioso di e merkadonan despues di elekshon e pronóstiko aki a disparsé. Trump a primintí ku e lo hasi invershonnan kuantioso na e infrastruktura merikano i lo baha impuesto. E promesanan aki ta stimulá e pronóstiko ku inflashon lo subi formalmente den e añanan ku ta bini. Esaki lo nifiká ku interes lo subi mas lihé i mas tantu ku a pronostiká. E desaroyonan aki tur tin influensia aktualmente riba e balor di euro.


text:
Tag Archives: notifica AO
SVb y Cambio Maneho Covid-19
Riba 12 september 2022 Gobierno di Aruba a anuncia un cambio di maneho, cual ta encera cu no ta obligatorio mas na Aruba pa haci test di Covid-19. Tambe no ta obliga mas pa esnan infecta cu Covid-19 pa bay den cuarentena of isolacion. E cambio aki ta encera cu SVb Aruba tambe ta adapta… Mas Informacion
Ceramento Oficinanan SVb diaranson 29 y diahuebs 30 juni 2022
En conexion cu e situacion di tempo tur nos oficinanan ta cera awe diaranson 29 juni entrante 12:00, tambe mañan diahuebs 30 juni 2022 henter dia. Sector Priva Durante e dianan aki empleadonan di sector priva por solamente notifica AO via nos portal di AO Online: https://ao.svbaruba.org. No ta posibel pa notifica AO via telefon… Mas Informacion
Ceramento Oficinanan di SVb 26 y 27 mei 2022
En conexion cu Dia di Ascencion y un ATV diahuebs 26 y diabierna 27 mei 2022 tur oficina di SVb Aruba ta cera. Pa notifica AO SVb tin orario adapta – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00… Mas Informacion
Feliz Dia di Obrero
Riba e dia special aki SVb Aruba ta desea henter e comunidad laboral di Aruba un Feliz Dia di Obrero. Un Aruba trahando hunto ta forma un miho mundo pa un y tur!
Ceramento Oficinanan di SVb 2 mei 2022
En conexion cu Dia di Labor dialuna 2 mei 2022 tur oficina di SVb Aruba ta cera. Pa notifica AO SVb tin orario adapta: – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00 AM di mainta. Nos liña di… Mas Informacion
Ceramento Oficinanan di SVb 27 April
En conexion cu Dia di Rey mañan 27 april tur oficina di SVb Aruba ta cera. Pa notifica AO SVb tin orario adapta: – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00 AM di mainta. Nos liña di telefon… Mas Informacion
Ceramento Oficinanan di SVb 15 y 18 April
Tur nos oficinanan ta cera riba: – Diabierna 15 april – Dialuna 18 april Durante e dianan aki no ta posibel pa bishita nos oficinanan. Riba diabierna, durante weekend y riba dialuna por notifica AO online entre 7:00 AM pa 9:00 AM. Tambe por notifica AO via telefon 527-2782 entre 7:00 AM pa 11:00 AM…. Mas Informacion
Ceramento Oficinanan di SVb 17 y 18 Maart
Tur nos oficinanan ta cera riba: – Diahuebs 17 maart entrante 11:30 – Diabierna 18 maart Durante e dianan aki no ta posibel pa bishita nos oficinanan. – Riba diahuebs por notifica AO Online entre 7:00 AM pa 3:00 PM via https://ao.svbaruba.org/ of por notifica AO via telefon 527-2782 te cu 11:30 AM. – Riba… Mas Informacion
Ceramento Oficinanan di SVb 25 y 28 februari
Tur nos oficinanan ta cera riba: – Diabierna 25 februari 2022 – Dialuna 28 februari 2022 Durante e dianan aki no ta posibel pa bishita nos oficinanan. – Riba diabierna 25 februari 2022 por solamente notifica AO Online entre 7:00 AM pa 3:00 PM via https://ao.svbaruba.org/. – Durante weekend di 26 y 27 februari y… Mas Informacion
SVb ta Adapta Servicio Debi na Aumento Casonan Covid-19
SVb ta adapta servicio debi na aumento casonan Covid-19 ATENCION: Entrante 31 januari 2022 e adaptacion aki no ta na vigor mas. Tur esnan cu ta bay den cuarentena pa DVG ta sigui e procedura di notifica AO manera normal. entrante 29 di december 2021 Debi na e aumento di e casonan di Covid-19… Mas Informacion


text:
WILLEMSTAD, Segun sifras nan di VIC di 2017, nos tin 9% di nos poblashon ku un desabilidat fisiko pero tin hopi tipo di desabilidat mas i asta desabilidat ku no ta visibel.
Esei kiermen ku tin mas tantu hende ku un desabilidat den nos komunidat ku nos ta na haltura di dje. Apesar di esei hopi bia ta bin dilanti ku bo no ta mira hendenan ku un desabilidat niun kaminda i ku na Kòrsou ta dediká hopi tiki atenshon na personanan ku un desabilidat.
Pesei ta importante pa marka e fecha 3 desèmber awor ku pa promé bia lo bai tin e feria di abilidat riba Brionplein. Un momentu ku personanan ku un desabilidat lo bin mustra nan abilidatnan ku asta e oportunidat ku pueblo di Kòrsou lo por kumpra kos di pasa boka, fruta i berdura di propio kosecha, mata, kos di arte i hopi mas.
Pa algun aña kaba a kuminsá e esfuerso pa uni e diferente organisashonnan ku ta traha pa personanan ku un desabilidat i alabes pone atenshon riba e fecha 3 di desèmber ku ta Dia Internashonal pa Personanan ku un Desabilidat. E fecha aki a keda deklará pa Nashonnan Uni pa enkurashá inisiativanan mundialmente ku ta sigui promové derechinan di personanan ku un desabilidat.
E aña aki ta bira e momentu ku pueblo di Kòrsou por haña chèns di bin mira di aserka e diferente personanan i tambe e diferente fundashonnan ku lo bai tei dia 3 desèmber riba Brionplein for di 2’or te 7’or pa selebrá e abilidatnan di personanan ku un desabilidat na Kòrsou.


text:
KRALENDIJK – Djasabra benidero, 25 di yüli ta Dia di Penshonado. A bira un tradishon kaba ku tur aña riba e dia akí, Union di Penshonado pa Adelanto i Hustisia (UPAH) sekshon Boneiru ta tene un selebrashon pa su miembro- i invitadonan. Lástimamente debí na e situashon ku mundu ta pasando aden pa motibu di coronavírùs i medidanan korespondiente pa evitá grupo grandi, di distansia soshal i di higiena ku gobièrnu a introdusí, direktiva di UPAH Bonaire ta anunsiá ku e selebrashon anual akí no por tuma lugá e aña akí.
Dia di Penshonado no ta un dia pa selebrá so, pero tambe pa para ketu i reflehá riba kiko ta nifiká pa ta un penshonado. Ser penshonado ta un privilegio, despues di a kontribuí pa añanan pa medio di labor prestá na benefisio di nos komunidat, gobièrnu-, òf kompania- i entidatnan liá ku gobièrnu.Dia di Penshonado ta un dia pa reflehá tambe riba derechonan atkerí pa medio di e penshun ku a konstruí a traves di añanan di labor i kon ta protehá interes di penshonadonan kontra e diferente menasanan ku tin pa medidanan di ousteridat relashoná ku COVID-19 i e situashon finansiero mundial.
Di otro banda mester para ketu tambe na e debilidatnan ku e edat di penshun ta trese kuné. Esei klaramente a keda demonstrá den e époka di coronavírùs akí, kaminda partikularmente e grupo di grandinan a resultá di ta esun di mas vulnerabel pa COVID-19. P’esei nos mester ta èkstra kouteloso i protehá nos mes bon. I esei ta hustamente e motibu tambe pa kanselá e selebrashon di e aña aki komo prekoushon. Den e tempu difísil akí di coronavírùs, direktiva ta supliká tur penshonado pa prevení i tene nan mes na e reglanan ku outoridatnan ta stipulá i pa kuida kurpa.
For di awor direktiva di UPAH Bonaire ke felisitá tur miembro i nan famia riba dia di penshonado. Felis Dia di Penshonado dia 25 di yüli 2020.


text:
Lider di partido United St.Maarten, Pamela Gordon-Carty, a indiká ku nan ta buskando konseho serka nan tim legal den e situashon ku a presenta ku nan eks-miembro Chanel Brownbill. Mirando ku e no tin e
sosten di partido mas, e por bira independiente i bai ku e asiento. Sra. Pamela Gordon-Carty ta indiká ku si tin opshon, USP lo ta prepará pa bai korte.
Lider di partido United St.Maarten a indiká ku nan ta buskando konseho serka nan tim legal.
Lider di partido United St.Maarten, Pamela Gordon-Carty, a indiká ku nan ta buskando konseho serka nan tim legal den e situashon ku a presenta ku nan eks-miembro Chanel Brownbill. Mirando ku e no tin e


text:
Oranjestad, 27 di september 2020
Siman pasa Crisis Team a confirma locual ya Minister Dangui Oduber y tambe Dr. Horacio Hospital a participa, esta cu a manda bestel mas test na tempo y cu e weekend aki nan ta yega Aruba. Awe diadomingo Crisis Team di Gobierno por confirma cu e cargamento a yega Aruba diadomingo y nos comunidad por ta trankiel cu tin suficiente test pa e siguiente lunanan, tanto pa nos hendenan local y pa nos bishitantenan. Ta recomenda tur hende, si bo tin sintoma keda cas y tuma contacto liher cu bo dr. di cas. Mas trempan bo haci bo test, menos chens tin pa bo infecta bo famia of otronan.


text:
Nos, di Boogaard Assurantiën N.V., ta uni nos mes na e responsabilidad civico y indispensabel pa mantene “Social Distancing” pa asina evita un posibel expansion di e virus COVID-19 (Coronavirus) na Aruba. En conexion cu esaki entrante dialuna 23 di maart nos lo acepta un cantidad limita di publico na nos oficinanan na Oranjestad y San Nicolaas.
Por fabor tambe tuma nota cu nos oficinanan lo ta habri pa publico solamente entre 8or di mainta te cu 12or di merdia te cu un proximo aviso.
Nos ta conseha tur nos clientenan pa limita nan bishita na nos oficinanan.
Pa cualkier pregunta y/of asistencia necesario, hasi uso di e medionan di comunicacion aki bou menciona :
· Whatsapp: 592-0401 entre 08:00 am y 5:00 pm
· Telefon: 528-8888 entre 08:00 am y 5:00 pm
· E-mail: info@boogaard.aw
Ta importante pa nos por garantisa continuidad di nos servicio y seguridad na un manera prudente na bienestar di nos clientenan y empleadonan.
Nos ta recorda tur nos clientenan pa hasi uso di ONLINE transfer riba e siguiente cuentanan bancario di Boogaard Assurantiën N.V. mencionando e number di polisa.
· Aruba Bank 4003570
· Banco di Caribe 801660-03
· CMB 92255208
· RBC 3064131
Unabes cu e pago wordo haci, por manda nos e comprobante di pago via nos Whatsapp line of e-mail, y nos lo percura pa manda e documento concerni via e-mail (of Whatsapp).
Nos ta gradici nos clientenan di antemano pa nan cooperacion pa asina yuda preveni un posibel expansión di e virus COVID-19 (Corona Virus).
Tur nos clientenan por ta sigur cu e team di Boogaard Assurantiën, lo continua di duna un bon servicio via e medionan di comunicacion menciona, den e tempo di reto cu nos ta enfrentando na Aruba.
Nos lo sigui e ultimo desaroyonan di cerca, y lo informa nos clientenan lo mas liher posibel riba cualkier cambio cu nos ta obliga di tuma pa seguridad y bienestar di nos clientenan y empleadonan.
Boogaard Assurantiën N.V. ta desea e pueblo di Aruba hopi forsa durante e momentonan difícil aki y cu cooperacion di un y tur, nos lo sa di prevalece.


text:
Recientemente tabatin e prome introduccion di e di dos grupo di Jump 18 na YMCA Dakota. Jump 18 ta un proyecto cu aña pasa a ranca sali cu meta primordial ta pa siña muchanan y nan famia pa hiba hunto un bida mas saludabel y haci esaki hunto cu otro famianan tambe. E di dos edicion aki tin un total di 18 mucha cu a join paasina aki 6 luna por mira bek y sinti cu awo nan ta cla pa biba mas saludabel.
Segun Casemanager Noëmi Haddocks, durante e ‘kick-off’ di Jump 18 ta pa splica kico e proyecto ta encera. Cera conoci cu e muchanan cu ta participando y tambe ki ta e meta pa hunto logra hiba un bida mas saludabel. Alabes a splica con e prgrama ta hinca den otro. Dianan di haci ehericio, dia di consulta cu diferente profesional y mas. Segun Haddocks, e dia aki ta pa start e Proyecto hunto y duna animo pa asina termina esaki exitosamente aki 6 luna.
TEAM JUMP 18
Jump 18 ta consisti di un team bastante grandi cu algun persona encarga esta Dr. Jamiu Busari, Amy van der Linden, Samantha Schwengle, Alexandra Mendoza, Paola Tello, Monique Bagheri. Nan ta wordo sosteni pa Nichole Kock, Godelinde Lauffer, Noemi Haddocks, Sandira Bislip, Lyanne Maduro, Fleur de Groot, Robert Dijkhoff, Myron Ras, Juliandrah Rodriquez, Anna Cellia Proveyer, Indra Ras-Flanegin, Joanne Werleman, Yxselle Giel.
TRAYECTO
E Proyecto ta un trayecto di seis luna. Riba diasabra mayor y nan yiu ta bin pa topa cu e dietista, e casemanager y dokter. Nan tur lo haya e sesion n’e momento ey. Durante siman tambe nan tin cu bay haci tres biaha, riba dialuna, diaranson y diabierna diferente ehercisio cu ta hopi leuk, pero tambe educacional pa nan por siña y despues, sigui riba nan mes pa por biba tiki mas saludabel pero na mes momento ‘having fun’.
DANKI
Ta un danki na e team cu ta carga e proyecto aki completo. Alabes ta yama un danki na tur e sponsors cu a kere den e proyecto esta Horacio Oduber Hospital, Aruba Wine & Dine, Arion Wine Company, Papiamento Restaurant, Wente Vineyards, Ennia Feel Secure, WEB Aruba NV, Setar, Kiwanis Club of Palm Beach, Aruba Rotary Club, Nutrilon Aruba y tambe na nos partners cu semper a yuda, particularmente YMCA, Maastricht University, One Healthy You y Elements of Aruba.


text:
Durante tratamento presupuesto, un ausencia cu sigur a hala hopi atencion tabata esun di e parlamentario di fraccion di AVP, mr. Gerlien Croes, cu lo ta den exterior.
Hopi tabata e criticanan cu el a ricibi, pa a asisti n’un fiesta di casamento, na un momento asina crucial pa nos pais. Pero e reaccion di Croes sigur no a tarda pa drenta, caminda cu, sin menciona nomber, el a contesta cu ta su shimis di color lo a haci hopi hende dolor. Riba esaki, Minister Maduro a indica cu Croes a bay chercha di pueblo. “E presupuesto ta e ley di mas importante di pais Aruba y pa bo trabou bo mester ta akinan. Pero pa bay di paranda cu bleki cerbes den man, ni ki shimis bo bisti, bo ta fout,” e mandatario a bisa. No tin cuestion di jaloezie.
El a reacciona tambe riba e echo cu e tambe a bay Corsou durante algun reunion importante. Pero segun e mandatario, e fiesta cu el a asisti tabata planea mucho mas prome cu e reunion a bin. Ta danki n’e trabou di ekipo, cu a brind’e e oportunidad, pa a yud’e pa e parti di e trabou.
Diferencia entre esun di Maduro cu di Croes, segun e mandatario, ta cu el a bay pa para testigo y no a bay pa bebe, yega bin wayaba parlamento. Y ta keda sin asisti n’e reunion di mas importante.
Por ultimo, Maduro a bisa, cu el a forma parti di Parlamento pa 8 aña largo y e tabata presenta na tur di nan. Esey ta algo cu hopi por siña di dje.


text:
KRALENDIJK – Direktiva di Union di Penshonado pa Adelanto i Hustisia (UPAH), huntu ku Komishon di Aktividat (KOMAK) ta organisá djasabra awor, 21 di mei 2022, un mainta sosial pa miembro- i interesadonan. Esaki ta tuma lugá di 9or pa 11or di mainta na Sala Imelda di misa LaBirgen di Coromoto na Antriol.
KOMAK ta trata di kombiná e maintanan sosial ku un tópiko òf aktividat interesante. E biaha aki e mainta sosial ta den kuadro di moveshon pa promové salú di nos grandinan. Pa e motibu akí a invitá un fisioterapista di ‘Fisio di Bario’ pa bin duna informashon i introdukshon ‘kon nos penshonadonan por tin un bida saludabel di kalidat haltu, hasiendo moveshon na un manera responsabel’. Ta pidi un i tur ku ta deseá di partisipá pa bin bistí ku paña kómodo.
KOMAK i direktiva di UPAH ta invitá miembronan i demas interesadonan pa bin pasa un ratu ameno i interkambiá ku otro, disfrutando di un kòfi, te òf refresko. Tambe lo tin un delisioso sòpi. Tur esaki kompletamente grátis.


text:
Empleadonan di prizòn for di Sentro di Detenshon i Korekshon Kòrsou (SDKK) na Kòrsou, Korrektie Instituut Aruba (KIA) na Aruba i Justitiële Inrichting Caribisch Nederland (JICN) na Boneiru for di djaluna 29 di ougùstùs ta partisipá den un programa di interkambio konhunto. E prizòn na Sint Maarten, Point Blanche, tambe lo forma parti di e interkambio den un fase mas despues. Meta di e programa aki ta pa entre e diferente institutonan, interkambiá konosementu i eksperensia riba tereno di entre otro re-integrashon i trato di detenido. A skohe JICN komo e sentro di konosementu na unda e interkambio lo tuma lugá.
Durante di e interkambio, ta kòpel bewaker (BEWA’s) i trahadó di instituto penitensiario (PIW’ers) di Kòrsou, Aruba i Sint Maarten unu riba unu na un empleado di JICN. Via di e sistema di ‘twin’ (twin-systeem) aki durante di un programa di tres siman e ta haña informashon tokante di diferente departamento, protokòl i e manera di traha dentro di JICN i e tin oportunidat pa kompartí propio manera di traha i idea ku e koleganan na Boneiru.
A skohe e instituto hudisial na Boneiru komo sentro di konosementu pa motibu ku e ta traha riba vários proyekto interesante ku por ta aplikabel pa prizònnan den region. Asina e proyekto “Ban pa Kambio” ta brinda detenido struktura i posibilidat pa desaroyá su mes. E posibilidat pa partisipá den kurso di kapasitashon, trayekto di siña i traha i labor ta oumentá e posibilidat riba un eksistensia despues di detenshon mas aseptabel pa e detenido. Mas aleu tin hopi atenshon pa Detenshon i Re-integrashon (D&R), ku e meta pa prepará detenido mas mihó posibel pa su regreso den sosiedat.
Ta ferwagt ku e programa di interkambio lo kontinuá te ku desèmber, pa duna posibilidat na mas tantu empleado posibel pa traha direktamente huntu ku un kolega for di un di e otro institutonan hudisial Karibense. Direktor di tur e institutonan ta bini huntu na Boneiru riba djaluna 29 i djamars 30 di ougùstùs pa un reunion di direktor i nan lo ta presente na e apertura inisial di e proyekto konhunto aki.


text:
Riba 22 di novèmber, 2017 ta kumpli 51 aña ku e gran estadista mr. dr. Moises Frumencio da Costa Gomez (Dòktor) a muri na edat di 59 aña. Poko konosí ta ku iglesia katóliko a nenga retundamente pa dera Dòktor -un katóliko- den un santana katóliko. A dera Dòktor den santana protestant na Otrobanda. Na su entiero dominé Meerberg a resa:
Ziet, een koning zal regeren in gerechtigheid, en de vorsten zullen heersen naar recht.
En die man zal zijn als een verberging tegen den wind, en een schuilplaats tegen den vloed, als waterbeken in een dorre plaats, als de schaduw van een zwaren rotssteen in een dorstig land.
En de ogen dergenen, die zien, zullen niet terugzien, en de oren dergenen, die horen, zullen opmerken.
En het hart der onbedachtzamen zal de wetenschap verstaan, en de tong der stamelenden zal vaardig zijn, om bescheidenlijk te spreken.
E echo ku a ninga di dera Dòktor den un santana katóliko a kousa konsternashon. E iglesia a bisa ku e negashon ta pasombra e defuntu a kasa, parti i bolbe kasa. Konosedónan sa sinembargo ku e aktuashon aki tabata unu netamente polítiko i no religioso. Dòktor huntu ku Monseñor Verriet a lanta e poderoso Curaçaosche Rooms Katholieke Partij, CRKP na 1935 (ku no ta KVP manera hopi ta bisa) ku a gana e promé dos elekshonnan pa Staten na 1938 i 1942. Na 1944 Partido Demokraat ta lanta i den e siguiente elekshon ta gana di CRKP. Esaki a pone ku Dòktor kier a modernisá CRKP dor di e.o. redusí e influensia di iglesia katóliko den CRKP. Esaki no a kai den bon tera serka e iglesia i a pone ku eventualmente Dòktor a bai ku su asiento i lanta Nationale Volkspartij (NVP). CRKP a desaparesé i e iglesia nunka a pordoná Dòktor, ni despues di su morto.
Un dia promé ku konmemorashon di 100 aña natalisio di Dòktor riba 26 di òktober 2007, Pader Amado Römer den su predikashi den katedral di Santa Ana a pidi pordon pa e manera ku su amigu a keda tratá. No ta konosí si Pader Römer a papia na nòmber di su iglesia òf komo persona.
Na 1997 a saka e restonan di Dòktor for di e santana protestant na Otrobanda i a hiba esakinan pa Bottelier, un santana katóliko, pero ku no ta kai bou di régimen di Obispado.
Pas eterno na e mas ilustre emansipadó polítiko di nos pais.
Thimphu, Bhutan


text:
WILLEMSTAD- 28 di òktober 2014 – Kòrsou su iterinario di buelo ta konosé otro kresementu positivo. E biaha aki Ofisina di Turismo di Kòrsou (CTB) ta yama bon biní na Aerolineas MAS ku lo tin buelo direkto entre Repúblika Dominikana i Kòrsou. Manera ta e kustumber a tene un resepshon ofisial kaminda a yama e crew i tim di maneho di Aerolineas MAS bon bini. Na e okashon aki a hiba palabra Minister di Desaroyo Ekonómiko, sr. Stanley Palm i sr. Manuel Férnandez di Aerolineas MAS.
Aerolineas MAS su ofisina prinsipal ta na Ciudad Universitaria na Santo Domingo. E buelonan di Aerolineas MAS ta keda operá for di aeropuerto internashonal La Isabela (Joaquin Balaguer). E kompania a wòrdu fundá na 2005 komo un kompania di charter i ta transformando su mes den un kompania di buelo regular. E flota di Aerolineas MAS ta konsistí di dos avion britániko Aerospace Jetstream 32 i un avion Cessna 206.
Ofisina di Turismo di Kòrsou (CTB) ta kontentu ku e kresementu den airlift entre Kòrsou i Repúblika Dominikana. CTB i Curaçao Airport Partners ta felisitá gerensia i tripulantenan di Aerolineas MAS ku nan promé buelo pa Kòrsou.


text:
Duna bo kushina un toke úniko dor di krea bo propio asesorionan.
Kurso Dress Up Your Kitchen
Start 5 di Yüni riba djasabra di 9:00- 11:00 am
Durante di e kurso aki bo ta siña diferente traha diferente asesorio moderno ku ta funshonal i dekorativo pa bo kushina.
Durashon: 2 luna ( 8 lès di 2 ora)
Preis: 125,- pa luna ( material no ta inkluí)
Nivel: prinsipiante pero mester por traha ku mashin di kose (minimo kose règt)
Pa inskribí bèl KreaDiva 8680088
Pago kompletu hasi prome ku dia 29 di mei ta haña 15% di deskuento (106,25)
Pa reservá luga mester paga 26,50 (lo deskontá esaki na momentu ku hasi pago di e promé luna)
KreaDiva ta na Jan Noorduynweg 58-2 edifisio banda di kooyman nobo.
Nos ta habri di djamars pa djawebs di 10:00- 18:00/ djabièrnè di 10:00- 12:00/ djasabra di 13:00- 17:


text:
Pronóstiko di tempu pa Kòrsou i bisindario bálido te djarason mainta 06:00 o.l., 29 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djarason mainta 06:00 o.l., 29 di sèptèmber 2021.
Kompilá: djamars 28 di sèptèmber 2021, 05:00 o.l. (09:00 UTC).
Tempu: Parsialmente nublá i prinsipalmente seku.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:28 o.l.
Bientu: Generalmente ost i moderá; forsa 3 te 4 (11 te 30 km/ora, 7 te 16 nudo). De bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: E kondishon atmosfériko lo sigui stroba desaroyo di nubianan signifikante riba nos region. Pa e motibu aki, un wer relativamente seku lo prevalesé riba nos isla pa sobra di e dia. Tambe, forsa di bientu lo ta generalmente moderá pero ta premira ku esaki lo mengua gradualmente den e mitar di siman.
Kondishon di laman: Trankil te moderá ku altura di ola entre 0.5 i 1.5 meter (2 pa 5 pia).
Sistemanan signifikante di wer tropikal: Orkan Sam ta sigui avansá komo un orkan fuerte den direkshon wèst nortwèst riba Laman Atlantiko. E siklon tropikal aki no ta un menasa pa Kòrsou.
Fenómeno spesial: Ningun.
Perspektiva te djaweps mainta: Parsialmente te hopi nublá ku chèns pa un áwaseru lokal.
Meteorólogo: Figueroa.


text:
ORANJESTAD, Aruba
UPP a bin ta denuncia for di comienso di e gobernacion actual POREDmep, actonan fuera di lo comun cu primordialmente a tuma lugar den departamentonan cu ta resorta bou di Otmar Oduber. Nos denuncia contra e forma cu Serlimar, sin ningun escrupulo y cu bendicion hasta di e gobierno y e miembronan di parlamento cu ta apoya e coalicion, a wordo maneha. E denuncia aki a wordo ampliamente argumenta y cu hopi documentonan como prueba!
Nos a bin compronde cu e director di Serlimar cu a wordo retira, lo a acerca un oficina di abogado pa evalua un caso den corte contra e decision pa retira su persona. Si en berdad e caso resulta den corte, esaki probablemente por brinda ainda mas claridad di e corrupcion di dia cla cu a tuma lugar na Serlimar bou di e maneho di Otmar Oduber. Y esaki ta bou instruccion di Otmar Oduber??!! Y ki rol e Raad van Toezicht a hunga den henter e asunto aki?
E informacion cu lo por wordo compila den un caso di corte asina lo por aumenta e urgencia pa Ministerio Publico haci un investigacion, manera UPP a pidi den un carta fecha 2 di december 2019.
No ta conoci cuanto fechoria mas por spera di e ex-minister, pasobra tur su accionan parce di a wordo tapa āmet de mantel der liefdeā door di e gabinete Wever-Croes. Otmar Oduber tabata haci y deshaci pasobra NO tabata tin y ainda NO tin institutonan manera un Ombudsman y e Camara di Integridad y no lubida cu keto bay NO a bin cu e asina yamĆ” “Klokkenluidersverordening, cu lo por a evalua y denuncia comportacion y decisionan di mandatarionan. Tin un dicho Hulandes ta bisa cu āAl is de leugen nog zo snel, de waarheid achterhaalt hem welā. E minister a tuma su retiro y awor parce cu henter e imperio cu e kier a edifica a cuminsa mustra degeneracion. Pregunta ta con e Minister actual di Infrastrucrura lo bay atende cu e casonan aki.
Na prome lugar ta e caso di e parlamentario di partido POR sr. Alan Howell cu ta (in)directamente meti den e caso di Serlimar. Manera UPP a bin ta anuncia sr. Howell tin conflicto di interes ya cu e ta afilia na un compania di seguridad cu tambe a haya contrato cu Serlimar anto sin destaho “whatsoever”! Remarcabel ta e forma con sr. Howell a bin ta defende e maneho di Otmar Oduber, expresando cu durante 8 aƱa e gobierno anterior no a hasi net net nada. Pero no ta sr. Howell tabata forma parti di partido berde cu a recompensa su persona cu un posicion como coordinador di un minister di e gobierno anterior? Su loyalidad parce di tin un prijs, pasobra den POR su recompensa a aumenta explosivamente!! Esaki ta hipocrecia den optima forma!!
Otro caso cu recientemente a yega na nos orea ta un posibel fraude cu lo a tuma lugar na DIP cu otorgamento di kavel pa carnaval. Manera custumber un cantidad di persona ta paga pa peticionnan pa kavel y gran parti di esnan cu a entrega un peticion ta wordo defrauda, pasobra ta un cierto cantidad di kavel SĆ tin disponibel. Tur hende ta acepta esaki cu resignacion, pasobra ta sali for di e punto di bista cu e otorgamento ta sosode di un forma integro y husto. Informacion sinembargo cu UPP a logra di acumula ta duna un bista diferente. Parce cu dos trahador, di locual un contractant cu tabata riba lista di POR y un pensionado cu Otmar Oduber a dunāe un contract tambe, lo a otorga un kavel na un comerciante conoci den nos comunidad, un kavel “bou man” . E candidato di POR no ta esun cu tambe ta encarga cu otorgamento di tereno comercial desde 2009? Aki bale la pena un investigacion forensico pa saca afo cu no ta mesun modus operandi ta aplica cu Benny Sevinger tabata aplica tempo di e gobierno AVPOR.
Remarcabel den e caso aki ta cu tur dos contractant no a haya ātoegangsontzeggingā y por keda traha como si fuera nada no a pasa. Obviamente pa nan dos deshaci di tur prueba cu lo por incrimina nan??Esaki ta un practica mafioso cu ya ta conoci di O.O. Parce cu e comerciante lo a haci un suplica pa su nomber no wordo divulga, pa evita di por wordo confronta publicamente cu e acto bergonsoso aki. Si enberdad e comerciante aki ta invulcra den e corupcion aki, ta increibel con e persona aki por presta su mes pa tipo di cosnan asina. Te ainda parce di tin un silencio hermetico encuanto e caso aki. Unda e parlamentarionan cu ta cuestiona tur dia e maneho desastroso y corupto di e gobierno anterior di AVPOR, a keda??? Unda e Minister a keda of e personanan a bira tambe āuntouchableā, manera ta e caso di Otmar Oduber, Howell y e hunta di supervision di Serlimar??? E comerciante ta di confia ainda, ya cu e gobierno a duna su persona e funcion importante pa eherce un cambio na un instituto importante manera HOH??
Si resulta cu en berdad fraude a tuma lugar na DIP cu otorgamento di kavel, kico esaki lo bay nifica pa tur esnan cu a paga pa por bin na remarke pa un kavel y no a haya esaki?? Nan lo haya nan placa back? En todo caso UPP ta keda insisti cu no por cera wowo pa ningun tipo di fraude of corrupcion y cu esaki tambe mester wordo atendi cu tur seriedad di e caso. No mas bagamunderia mester wordo tolera y Ministerio Publico mester duna cara y atende di inmediato cu Otmar Oduber pa evita mas tipo di bagamunderianan asina.


text:
Dos organisacion local, Stichting BOB hunto cu IBISA a bishita e resort den October pa conscientisa riba e importancia di salud personal, relata na rutina di salud y cuido, como tambe mehoracion den escogencia di estilo di bida.
Stichting BOB a bin bishita den cuadro cu conscientisacion riba cancer di pecho. E fundacion ta dedica na detecta iregularidadnan na tempo den pecho di hendenan muhe saludabel entre edadnan di 45 y 75 pa posibel cancer di pecho. Ora di detecta trempan ta aumenta e bida di esnan cu a sobrevivi cancer, y tambe ta yuda na haya un tratamento menos invasivo y intenso cu ta posibel.
E miembronan femenino di e resort a wordo invita pa atende e lectura interactivo di Dr. Sharline Vis kende a siña miembronan di team proceduranan adecua di self-check. IBISA, Instituto Biba Saludabel y Activo, un departamento di gobierno local cu ta organisa actividadnan deportivo cu ta promove miho salud, a conduci un sondeo di ‘Women’s Health’ na unda cu 11 miembro di e team a participa. Esakinan tabata hende muhe entre edadnan di 35 cu 45. E grupo di IBISA tabata enfoca den haya mas conocemento den loke ta nan habito di salud, buscando manera pa mehora esakinan y escohe opcionnan mas saludabel. Ambos organisacion ta raporta cu The Hilton su miembronan di team ta consciente di e conexion entre estilo di bida y salud, hacienod esfuersonan pa preveni y reduci malesa.
Dos organisacion local, Stichting BOB hunto cu IBISA a bishita e resort den October pa conscientisa riba e importancia di salud personal, relata na rutina di salud y cuido, como tambe mehoracion den escogencia di estilo di bida.


text:
BOGOTA - Recientemente a tuma lugar na Bogota, Colombia, e despedida di Miriam Dabian como Directora di Oficina di Turismo Aruba pa Latino America. Na mes momento a haci anuncio oficial di Jordan Schlipken- Croes kende lo ta e Director nobo pa dicho mercado.
Despues cu Jordan a termina su Master’s Degree na Spaña na 2017, Jordan a cuminsa traha na Oficina di Turismo na Bogota, Colombia como Marketing Specialist manejando asina 6 mercado (Colombia, Chile, Peru, Venezuela, Argentina y Brazil) como tambe tabata encarga pa crea e plan di mercadeo pa 2018 y 2019.
Na 2019 Jordan a haña e oportunidad pa bai traha na Panama pa TCC Global como nan Regional Project Manager representando asina Latino America. Como un persona dedica y disciplina na su trabao, el a haña e oportunidad pa crece y ocupa e puesto di Business Development Manager pa Centro y Latino America. Na oktober 2021 Jordan hunto cu su esposa Margarita a muda bek pa Bogota, Colombia y a bolbe uni su mes na Oficina di Turismo Aruba den e posicion di Business Development Manager pa Latino America.
Desde Jordan su regreso na Oficina di Turismo, el a crece hopi como persona y den su carera profesional, pero tambe a encontra su mes cu varios reto. Un di retonan cu Jordan a encontra su mes cu ne tabata e encargo pa ta e director nobo di Oficina di Turismo Aruba na Colombia. Un cargo cu ta bin cu su responsabilidad, pero sigur uno cu Jordan lo sa di ehecuta cu dedicación y disciplina manera semper el a bin ta haci den tur su funcionnan. Como Director di A.T.A. Latino America, Jordan tin e tarea pa supervisa full e mercado di LATAM como tambe mantene relacionnan estrecho cu stakeholdersnan di A.T.A. den e region. Jordan lo bai maneha un team cu miembronan hoben y expertonan pa asina posiciona Aruba como un destinacion top den Latino America.
CEO di Aruba Tourism Authority, Ronella Croes, tabata presente pa personalmente anuncia y desea Jordan tur clase di exito cu e reto nobo aki den su carera; “Jordan ta un hoben determina y cu gana di sigui inova. E solo hecho cu Jordan a dicidi di studia na Colombia, ya caba a distingui su mes. Jordan, nos ta deseabo hopi exito, hunto cu bo esposa Margarita. Aunque cu Miriam lo bai, nos ta contento di sa cu nos oficina na Colombia ta keda den bon man y kier a recordabo cu nos ta aki pa apoyabo y yudabo den e proceso bo dilanti”.
CARACAS – Asamblea Nacional di Venezuela a forma un grupo di amistad cu Hulanda, como un relevancia strategico den haci trabou pa e reapertura di e frontera cu islanan ABC. Asina e diputado Fernando Bastidas a informa e siman aki. Segun Bastidas, e relacion di hermandad cu tabata existi entre Venezuela y e islanan ABC, a wordo ‘kibra como consecuencia di e aggression cu a tuma lugar contra Venezuela’. Segun e politico, ‘afortunadamente durante e ultimo lunanan nos a mira portanan habri, y nos a cuminsa mira cambio’. Mientras cu tabatin presencia di funcionario di e canciyeria venezolano, e no a informa si tabatin personanan di autoridad hulandes presente. Manera ta conoci, luna pasa gobierno di Venezuela y Hulanda a revisa e cooperacion di frontera entre Venezuela y islanan ABC.
BOGOTA – E aeroliña Colombiano Wingo a anuncia ampliacion di su itinerario te cu 28 di October 2023 (otro aña), unda cu a pone 1.3 miyon stoel extra disponible, cu ta inclui e ruta di Aruba tambe. Fuera di e ruta di Aruba, ta inclui tambe e ciudad diPanama, Guayaquil, Punta Cana, Santo Domingo, Cancun, La Havana y San Josede Costa Rica. No ta prome biaha si cu Wingo ta aumenta su capacidad pa Aruba desde cu e la cuminsa bula pa nos isla.
KRALENDIJK – E ekipo completo di e evento Crossing for Prevention 2022 a yega Bonaire diaranson merdia despues di a cuminsa nan biahe riba boto for di Aruba, sigui pa Corsou finalisa finalmente na Bonaire unda e hazaña siguiente di e landado Deaxo Croes lo tuma lugar diasabra awor, 19 di November 2022./ Deaxo lo purba landa e distancia di 53 km di e costa west di Bonaire pa e costa oost di Corsou. E ta un evento pa crea concientisacion y genera sosten generoso financiero di comunidadnan pa tres diferente fundacion di cancer, cubriendo Aruba, Corsou y Bonaire.
KRALENDIJK – Na Bonaire den un anochi pa marduga, riba 100 mm di awa a cay, creando un chaos riba gran parti di e isla. Varios servicio awe mainta a keda interumpi, ya cu no por a sea yega e sitionan of e tabata peligroso. Hospital Maridial mes a pidi pa no bin awe ya cu ta trata solamente emergencia y cosnan pues urgente. Tur cita regular a keda cancela pa proximo aviso.Potretnan ta cortesia di Live99FM di Bonaire y Aymed Ayubi.
PHILLIPSBURG – Parlamento di St Maarten a baha su presidente Grisha Heiliger Martin via un mocion di desconfiansa diahuebs cu 8 voto pro y 7 contra. Algun rato despues, Heyliger a entrega su retiro di e partido UP (The United People’s Party), cu su casa Theo Heyliger a funda na 2010 despues cu e la sali di e partido DP. E partido y algun otro, no tabata sostene su lider di fraccion mas y presidente y a haye un persona incapaz pa e funcion. Den un video, di cual Noticiacla a repasa e parti mas principal, Heyliger ta splica su motibo di retiro. Heyliger na November di 2021 a bira presidente di Parlamento despues di tabatin e funcion di vice presidente e aña anterior.
MIAMI – Un area di presion abou tin atencion di National Hurricane Center y ta suficientemente interesante pa nan vigila esaki, manera cu e potret ta mustra. E area ta relata posiblemente na parti di un otro area di presion abou den e parti sur di Caribe. Ta observando dos pa tres sistema cu por bin hunto y crea un solo sistema. Esey ta pone cu e condicionan ambiental ta pronostica pa ta condusivo pa desaroyo gradual den fin di siman. Esaki te hasta tin chens pa bira un depresion tropical mitar di otro siman. E chens pa formacion ta poni na 50% den 5 dia di tempo.


text:
Oportunidad unico pa mira e luna yen for di top di California Lighthouse
Diabierna awor dia 3 di juli y Diasabra dia 4 di juli 2020 for di 7’or pa 10’or anochi, California Lighthouse lo ta habri anochi specialmente debi cu tin luna yen.
Den pasado esaki a resulta como un exito grandi y despues di bastante luna sera, tin e oportunidad atrobe pa subi anochi. California Lighthouse lo ta habri pa por subi te na e top pa por disfruta e bista unico di Aruba “by night”, debi na e luna yen, tin un bista hopi bunita di iluminacion di e luna riba lama, pero tambe riba tera. Entrada lo ta solamente 10 florin pa residente.
Sigur esaki ta un bista sumamente bunita tanto pa famia, grupo di amigo of parehanan romantico. Oficialmente e luna yena lo ta dia 5 di July, pero ya caba e dianan anterior e ta practicamente yen. E ‘Full Moon’ di e luna aki ta hiba e number di ‘Buck Moon’. No perde e oportunidad aki.


text:
Diabierna anochi patruyanan atento a bin topa cu un dama canando riba caya den ora di “Toque de Queda”, mesora a bay over na detene e dama aki y a transporte pa warda di polis unda e lo ricibi su boet prome cu nan bahe na su porta di cas.
Riba caminda banda di Club Caiquetio na Paradera polis a detene un dama canando riba caya
Diabierna anochi patruyanan atento a bin topa cu un dama canando riba caya den ora di “Toque de Queda”, mesora a bay over na detene e dama aki y a transporte pa warda di polis unda e lo ricibi su boet prome cu nan bahe na su porta di cas.


text:
Oranjestad-Ministerio di Cultura ta pone enfasis pa promove, educa y concientisa comunidad y future generacionnan riba loke ta nos herecia tangibel cu ta edificiona monumental rond di nos isla.
E maneho di cultura nobo ta pone hopi infoke pa conserva y restaura nos monumentonan. Cu tambe ta forma parti di mehora nos calidad di bida pa nos hendenan local y bishitantenan.
Minister di Cultura na varios ocasion a indica cu nos mester duna importancia na monumentonan, mirandi cu nan ta carga aspectonan valioso di e identidad cultural di nos pueblo. Nan ta parti integral di nos Herencia Cultural tangibel cu nos mester conserva, restaura y cuida, pero mas ainda promove conocemento di historia, pa grandi y chikito siña conoce tur esaki y pas’e pa futuro generacion.
Directora di Monumenten Fonds Aruba Sra. Anne Wtseburg a splica riba e importancia pa finalmente logra e traspaso di Califoronia Ligthouse despues di hopi aña.
Esaki ta un e cumiensio di un periodo di hopi trabou pa e team di Monumenten Fonds.
‘Nos ta hopi orguyoso di por a cumpra e lighthouse y lo bay inverti hopi placa pa restaura esaki na su estado original, Sra. Anne Witsenburg a bisa.
Pa logra haci e proyecto aki realidad Monumenten Fonds ta conta cu e sosten financiero di National Restauratie Fonds na Hulanda, cu a duna nan un prestamo cu un interes hopi abou pa asina aki yuda pa logra e meta di restauracion di e faro.
Hunto cu arkitectonan IMD Aruba, Monumenten Fonds lo bay diseña e restauracion di e faro, unda ya caba tin un masterplan, pero awor mester desaroya esaki for di e master plan te na un diseño . Esaki ta inclui e investigacion historico pa loke ta trata detayenan di California Lighthouse. E proceso di diseña lo tuma mas o menos 3 luna y lo pasa despues pa prepara e destaho publico.
Una bes cu esaki tuma lugar y dicidi riba e contratista cu lo percura pa restaura e faro, e proceso aki lo tuma total 6 pa 7 luna pa tin e faro bek na un estado original.
Ta premira cu California Lighthouse lo por habri na fin di 2015 bek pa publico.
Monumenten Fonds ta gradici Minister di Cultura Otmar Oduber y tur stakeholders y tur partner cu a aporta na e proyecto y ta yuda pa concientisa Aruba y bishitantenan di e historia y herencia cultural.
Pa Ministerio di Cultura e restauracion di cada un monumento ta forma un parti hopi importante di nos Herencia Cultural, Historico y Nacional. Y ta haci esaki unico pa nos pais.


text:
Despues di mas cu 12 luna yudando cu e programa di cuminda na esnan mas vulnerabel den nos comunidad, Cruz Cora Aruba ta preparando pa e final di e programa. For di mei 2020, Cruz Cora a coordina e programa aki na momento cu a wak e necesidad grandi cu a surgi durante e pandemia.
Como un organizacion mundial di disaster, Cruz Cora ta duna un sosten temporario eficiente. Pero no por reemplaza un structura di asistencia social di un gobierno. A coordina e programa aki pa mas di 12 luna cu fondonan di Gobierno Hulandes.
Un programa di asistencia cu cuminda di Cruz Cora normalmente ta dura algun luna. Despues di e programa aki, Gobierno di Aruba lo bin cu un asistencia structural pa yuda e comunidad.
Gobierno Hulandes ta trahando hunto cu Gobierno di Aruba riba un programa di asistencia nobo. Despues di 30 di juni, Cruz Cora Aruba ta sigui cu su otro servicionan na comunidad:
• Ayudo social cu paña
• Guia
• “Soup Kitchen” na San Nicolas
• Prome Auxilio durante evento
• Programa pa nos grandinan
• Sosten na Hospice Atardi
• Projectonan di Inclusion y Proteccion na esnan mas vulnerabel
Cruz Cora Aruba ta sumamente satisfecho cu e logro aki. E sostene mas cu 27.000 persona cu un E-voucher pa haci compras. A parti mas cu 7000 pakete di cuminda y mas cu 90.000 cuminda cayente na esnan mas vulnerabel.
Tur esaki cu sosten di varios organizacion y tur supermercadonan cu a participa. Masha danki pa tur e colaboracion! Cruz Cora Aruba ta gradici BZK, VNOA y tur stakeholders pa e confianza y sosten durante e ultimo 12 luna di e programa y na tur voluntario y trahado di Cruz Cora Aruba cu a traha dia y anochi pa haci e programa aki posibel.


text:
Lord Sebastian Coe na Aruba
Aruba Athleltic Federation a ricibi presidente di e federacion mundial
Aruba Athleltic Federation a ricibi presidente di e federacion mundial di atletismo, Lord Sebastian Coe
Diaranzon e presidente di e federacion mundial di atletismo, Lord Sebastian Coe a yega Aruba pa algun dia di bishita. E mesun anochi a tene un recepcion di bon bini pa su persona na Madam Jeanette. Presente na e ocasion aki nos por a mira Minister di Educacion, Sr. Armando Lampe, Presidente di COA, Sr. Roy Mezas, Secretaria General di COA y miembro di IOC, Sra. Nicole Hoevertsz, Presidente di AAF, Sra. Evelyn Farrell y demas invitadonan.
Presidente di AAF, Sra. Evelynn Farrell a hiba palabra unda el a gradici Lord Sebastian Coe pa su bishita na Aruba. Secretaria General di COA, Sra. Nicole Hoevertsz a repasa den cortico e biografia deportivo di Lord Sebastian Coe cu den su tempo tabata un di miho atletanan di atletismo na mundo. Por ultimo Lord Sebastian Coe mes a dirigi algun palabra na esnan presente unda el a bisa di ta masha contento di por ta na Aruba pa algun dia. Tambe su persona a elabora riba e tema educacion governance y con e federacion por traha hunto pa e deporte sigui crece. Hunto cu Minister Lampe a papia di e norma y balornan, educacion y e deporte mes. Manera Lord Coe a expresa; “Un mucha cu ta praktica deporte, ta un mucha cu ta bay bon na scol”.
Di su banda Minister Lampe a gradici Lord Coe pa su bishita y e ta hopi contento pa mira con lo trece educion y deporte mas den nos scolnan na Aruba. Presidente di COA, Sr. Roy Mezas tambe a gradici Lord Coe pa tey presente y ta contento y honra cu su bishita na Aruba.


text:
ORANJESTAD – Minister Maduro ta informa cu tur dunador di trabou cu a haya notificacion di SVB, por aplica pa subsidio di salario desde 20 di juli te cu dia 26 di juli. E pago lo wordo haci entrante 29 di juli. Pa e transparencia necesario di parti di Gobierno, e proceso di Subsidio di Salario cu ta wordo ehecuta pa SVB, ta wordo controla pa CAD, ARA y CAFT.
A reserva fondo pa cumpli cu subsidio di juli 2020
Gobierno di Aruba ainda ta den deliberacion cu Hulanda riba e condicionnan pa por sigui haya yudansa financiero pa surpasa e crisis di likidez cu COVID19 ta trece cune. Aruba na promer instante tabata cumpli cu tur condicion pa por a ricibi e fiansanan di e tercer tranche, pero Conseho di Minister di Reino a bin cu condicionnan extra pa cual tabata necesario pa drenta den deliberacion. Debi cu Aruba no a acepta e condicionnan manera proponi, e fondonan di e tercer tranche pa por cumpli cu e pago di, entre otro, e subsidio di salario pa luna di juli 2020, no a wordo manda ainda pa Aruba. Ma pa no perhudica e companianan cu ta depende di e yudansa aki pa tene trahador na trabou, Gobierno a reserva e fondonan necesario pa por cumpli cu e subsidio di salario pa e luna di juli 2020.
Te cu awor a brinda 85 miyon na Subsidio di Salario
Desde luna di mei 2020, Gobierno a cuminsa brinda Subsidio di Salario na companianan cu a keda afecta pa COVID19. Den luna di mei, un total di 1658 compania a ricibi e yudansa aki pa por a yuda paga salario di 26067 trahador pa un suma di 45 miyon florin na Subsidio di Salario. Den luna di juni, un total di 1621 compania a ricibi yudansa pa cubri salario di 22125 trahador pa un suma di 40 miyon na Subsidio di Salario. Di e manera aki te cu awor Gobierno por medio di e fiansanan haci cu Hulanda por a brinda un total di 85 miyon di sosten financiero den forma di Subsidio di Salario.
Subsidio di Salario ta wordo controla
Minister Xiomara Maduro ta informa cu e otorgacion di Subsidio di Salario ta wordo haci via SVB cu ta e instancia cu ta ricibi y procesa e aplicacionnan y ta haci e pago corespondiente di Subsidio di Salario. Na e momentonan aki caba full e proceso ta someti na controlnan di auditoria di Centraal Accountantsdienst CAD y tambe ta wordo scrutina door di Controlaria General ARA. Di parti di CAFT tambe tin un compania local di auditoria cu ta encarga pa controla e proceso. Esaki ta pa Gobierno por sigura cu full e proceso rond di Subsidio di Salario bay na un forma transparente y responsabel.


text:
Kralendijk – Djasabra 1 di ougùstùs último, Sekshon di Kultura, Arte i Literatura(SKAL), e aña aki den koperashon ku komishon Arte di Palabra a selebrá 15 aña di Arte di Palabra Boneiru. Arte di Palabra ta un kompetensia Literario, Poesia i kuenta kòrtiku. Un total di 12 hóben a kompetí den 4 kategoria: kategoria kuenta eksistente, kategoria kuenta original, kategoria poesia eksistente i kategoria poesia original. E aña aki e tema tabata “Fiesta di palabra”. Diputado James Kroon kende a remplasá diputado Nina den Heyer a kuminsá na felisitá e organisadónan ku ya pa diessinku aña ta organisá e kompetensia aki. Skal den koperashon ku komishon Arte di Palabra e aña aki a dediká e premio “Pipita di Kònkòmber “ na sra. Denise de Jongh Rekwest. Esaki pa su aporte i estímulo duná na uso di idioma papiamentu, i ku e ta promové ortografia di papiamentu.
E resultado di premiashon djasabra promé di ougùstùs último ta lo siguiente:
· Ganadó absoluto Kompetensia Arte di Palabra Boneiru 2020:
Juriella Josephia – Titulo di obra: Don Pepe – Outor: Juriella Josephia
· Di dos Finalista Kategoria Poesia Original:
Shellany Sebelon – Titulo di Teksto: Un granito na bo honor – Outor: Shellany Sebelon
· Promé Finalista Kategoria Poesia Original:
Jeaniro Dorothea – Titulo di teksto: E ruta – Outor: Jeaniro Dorothea
· Ganadó Kategoria Poesia Original:
Irlenska Martines – titulo di teksto: Fin di Mundu – Outor: Juriella Josephia
· Ganadó Poesia Eksistente:
Ramso Coffie – titulo di teksto: Mi por – Outor: Lyndon Leito
· Ganadó Kategoria Kuenta Original:
Juriella Josephia – Titulo di obra: Don Pepe – Outor: Juriella Josephia
· Ganadó Mihó Outor Kategoria Kuenta Original Arte di Palabra Boneiru 2020: Titulo di teksto: Don Pepe – Outor: Juriella Josephia
· Ganadó Mihó Outor Kategoria Poesia Original Arte Palabra Boneiru 2020:
Titulo di teksto: Tin un Lus – Outor: Juriela Josephia
· Ganadó Premio Mayornan Mas Motivá: Mama Irlaika i tata Andy Martines, mayornan di Irlenska Martines
E hóbennan aki lo bai kompetí i representá Boneiru den e kompetensia di Arte di palabra entre islanan ABC, ku lo tuma lugá djasabra awó 15 di ougùstùs 2020 aki na Boneiru.


text:
ORANJESTAD – Aruba a drenta un fin di siman cu informacion di hopi casonan positivo di Covid. DVG tempran diabierna atardi a indica cu tin un total di 133 caso di 1060 test haci. E gran parti di e personanan no ta mustra ningun sintoma y no tawatin ningun hende cu mester a bay hospital pa haya atencion medico. Prome Minister Evelyn Wever-Croes un biaha mas, ta haci un apelacion na henter pueblo di Aruba, esaki ta un momento pa nos mustra disciplina.
Nos ta drentando un fin di siman, un fin di siman cu nos mester keda paden mas cu ta posibel. Corda cu tin samenscholings verbod kiermeen si Polis wak bo riba caya cu un grupo e lo kibra e grupo for di otro. Bo no ta permiti pa ta riba caya, den parkinglot ni riba beach, niun caminda, cu mas di 4 persona. E unico excepcion ta si ta un famia cu ta biba bou di un dak.
Un otro apelacion cu Prome Minister ta urgi tur hende ta pa nos cuida esnan vulnerabel. Esnan cu ta riba 60 aña, esnan cu tin problema cu pulmon (asthma entre otro), problemanan di presion halto, diabetes, problema di riñon, esakinan ta e pashentnan cu nos mester cuida pa evita cu nan wordo contagia. Na momento cu nan wordo contagia, nan ta rekeri asistencia medico y nos no sa si nos por duna esaki si hopi hende bira malo pareu.
“P’esey aworaki mi ta conta riba disciplina di ciudadanonan pa keda paden y cuida esnan mas vulnerabel”.
Si bo ta un persona cu a bay den contacto cu un persona cu a test positive, no bay den panico, keda bo trankil. Especialmente si bo no tin ningun sintoma. Isola bo mes, bay den cuarentena boluntario. Si bo tin contacto cu hende, uza mondkapje, yama bo dokter pa bo haci un cita pa bo haci bo test y sinta trankil warda bo resultado.
“119 caso no ta cos di haci wega cu ne. E ta algo hopi serio, pero nos ta prepara pe. Nos tawata prepara pe y nos ta prepara pe. P’esey awe nos por a haci riba 1000 test cu ta cantidadnan record. Pero ta mustra cu nos strategia ta funcionando, nos preparacionnan ta funcionando. Lamentablemente e situacion a sali for di man cu e brote aki. Pero mes lihe cu e cifranan a subi cu e brote aki, mes lihe nos ta determina pa baha nan bek y trece e pais aki bek na normaildad. P’esey mi ta conta riba bo. E biaha aki si mi ta conta cu bo lo duna di bo parti pa nos yuda pa nos caba cu e crisis aki nan. Cu Dios bendiciona cada ciudadano di nos pais”, Prome Minister a finalisa bisando.


text:
The content originally appeared on: Diario
Barco Zr.Ms. Groningen a regresa Hulanda
ORANJESTAD (AAN): E barco patruyero Zr.Ms. Groningen ta regresando e siman aki bek na waf di Den Helder na Hulanda. E barco di marina por tira un bista atras pa cu un exitoso periodo di trabao den Lama Caribe.
Nunca antes un ‘stationschip’ den Caribe a yuda captura asina hopi droga. E barco Groningen a keda mitar aña den Caribe, y aki a logra di intercepta 17 speedboat riba lama, y hunto a confisca un total di 19.000 kilo di droga.
Marina Hulandes semper tin un stationschip den Caribe cu e.o. ta wordo usa pa operacionnan anti-droga, anti-traficacion humano, pa search and rescue, y yudanza durante desastrenan di naturaleza, manera temblor y destruccion causa pa Horcan.
E stationschip por wordo usa riba lama tanto door di Wardacosta di Caribe Hulandes como tambe e Joint Interagency Task Force South crea door di Mericanonan.
Aunke cu e barco Zr.Ms. Groningen pa gran parti tabata disponible pa diferente tarea, mayoria di e resultadonan a wordo logra riba tereno di traficacion di droga. Nunca antes un barco di marina Hulandes a intercepta asina hopi droga durante nan periodo di trabao den Caribe.
E 17 botonan cu nan a intercepta, a yuda nan captura 15.600 kilo di cociana, y 3.500 kilo di marihuana. Marina Real ta traha den e region cu varios pais hunto den e operacionnan anti-droga.
Awor e barco ruman di dje, esta Zr.Ms. Holland lo ta patruyando den Caribe.


text:
ORANJESTAD ÔÇô Segun nos colaborador na Noticia Cla a informa nos, Aruba ta haya un brug na lugar di Natural Bridge! Lidera pa un grupo di marinierskazerne, Aruba lo haya un brug na unda cu awe tin e ruina di loke tabata conoci como natural bridge, osea Puente Natural. Como un regalo pa Aruba, comandante di marinierskazerne Jan ten Hove a participa na final di su disertacion na e evento di TedEx 2015, cu nan lo construi e brug, di fibra di carbon, cu lo keda cla na 2016.
CELEBRACION MARINIERSKAZERNE
Segun ten Hove, e idea tabata den su cabez basta tempo caba, y a dicidi di presenta esaki na un fundacion cu e ta presidi. E fundacion a aproba su idea, y tur luz ta riba berde pa e ehecucion di e proyecto. Un poco resistente pa los e idea, e la participa e ora, -pa sorpresa di tur den e sala-, cu pa dia 10 di december (cu ta fecha di celebracion di 350 a├▒a di existencia di e cuerpo militar hulandes) nan lo kier cuminsa cu e base di e brug, y pa 2016, nan termina esaki. Esey lo ta e regalo di Marinierzkazerne na pais Aruba.
MATERIAL SPECIAL
Manera por compronde, no por a uza cualkier material, y a opta como tal pa uza e material conoci como fibra di carbon, cu ta uno mas solido pa e tempo na Aruba, y mas sostenibel y duradero. E intencion inicial tabata pa bin cu un tipo di brug completamente di glas, pa tur hende por a mira e loke a keda di e brug original, y tambe keda cu e brug nobo. Pero esey no ta posibel.
E COLAPSE DI E BRUG
Cu e idea aki, Aruba ta haya un otro atraccion, y tambe un homenahe na un di Aruba su tesoronan mas grandi cu a bay perdi dia 2 di september di 2005, ora cu den ora di mainta tempran, esaki a cay den otro.


text:
Recientemente por a tuma nota riba e tema di adiccion na gaming ta bira mas grave. Di parti di FADA ta costuma di tende riba no na uso di droga of alcohol pero tambe ta duna conseho y tips pa e tema di videogaming pa haci esaki mas limita.
Rulienne Arends, trahado preventivo di FADA ta bisa cu e trend aki ta birando mas grandi den scolnan y durante pandemia. Pa FADA nan ta keda purba y motiva esnan cu tin problema den videogaming.
Nan tin programa cu ta ofrece y esaki por motiva mayornan pa tuma accion. Arends ta bisa cu ta dificil pa kita un hoben for di mundo electronico, pa motibo cu esey ta e forma mas facil awendia.
Sinembargo ta di suma importancia pa mayornan por bin cu un structura pa uso di aparato electronico y influencia riba e desaroyo di e hoben/ mucha su celebro.
“E mayornan ta hunga un rol importante pa tin control y un structura y adapta esaki na nan cas. Di e forma aki, si e mayornan tin cu bay traha, e hoben sa cu tin structura y lo sigui e regla aki.”
E ta bisa cu ta reconoce cu video gaming ta un problema mundial y nan di FADA ta duna informacion na tur scol secundario pa asina e hobennan por tuma e conseho y baha man na video gaming ‘nos lo intensifica nos informacion’.


text: Diamars anochi a drenta informe di un accidente cu hende herida na Cura Cabay, mesora a dirigi tanto polis como ambulans na e sitio. Na yegada di e patruya riba e caminda di Wendy’s bay nort a bin encontra cu e accidente unda cu un Nissan Cube cu a bay bira drenta un hanchi na banda drechi prome cu e yega e caretera principal, net na e skina scur a topa frontal cu e peaton kende porcierto ta casi ciego y a dal e. E chauffeur no por a haci nada pa evita di a dal e victima M.M. kende ta biba den vecindario di Johnson’s Supermarket. E impacto tabata basta fuerte cu te hasta su curpa a keda marca riba e hood di e auto unda e impacto a tuma lugar. Na yegada di e ambulans nan a atende y a transporte cu urgencia pa hospital.


text:
KRALENDIJK – E konosido George ‘Kultura’ Thode tabatin un anochi di informashon, kaminda el a elaborá riba diferente tópiko. Entre otro tokante situashon na Boneiru kon bon òf no bon prepará e isla ta pa un orkan, tokante kos straño ku a sosodé na Boneiru i investigashon ku ta tumando lugá. ‘Kultura’ a menshoná ku ta hasiendo investigashon pa loke ta trata e suseso ku a sosodé kaminda e persona a pèrdè pega ku kura di BOPEC. E investigashon ya ta den su fase final. Kultura a papia na nòmber di e organisashon ku e tin ku ta karga e nòmber Kanadó di Mondi–‘Kadimo’. E organisashon a keda forma na 1983. Kultura:“Entre 2020 pa 2025 pa poko un orkan lo pasa riba Boneiru. Tin almanan ku algun persona entre nan ami, ku ta señalá hòmbu grandi, i nan ta simplemente protehá sierto área. Ta mira esakinan na entre otro Slaagbaai i Lac.
Mi a hasi investigashon pa un temporada sintá den santana na Rincon. Tin kurpanan spiritual tabata kana pasa mi dilanti i bira kara otro banda pa mi no rekonosé nan. Mi a pone un spil otro banda i asina mi a rekonosé e spiritu i señalá kua graf el a drenta. Esaki i hopi mas, ”Kultura a konta.
Promé ku el a sera e anochi el a menshoná ku ‘Kadimo’ ta bai hasi investigashon den ofisina di gezaghèber Edison Rijna.
“Mi tin un amigu ta bini for di eksterior, pa ta eksakto Merka, ku entre otro kámara hopi sofistiká pa detektá kosnan, laga nos bisa ku no ta normal riba planeta tera. E promé kaminda ku nos ta bai hasi investigashon ta na ofisina kaminda gezaghèber Edison Rijna ta sinta. A konstatá ku tin pia di hende ta baha i subi trapi den e edifisio, i a yega tempu a detektá kiko eksaktamente ta sosodé. No solamente e edifisio kaminda gezaghèber kos straño ta sosodé. Meskos ta e kaso na Pasangran i na diferente otro sitio na Boneiru. Otro sitio ku ta hopi spoki manera ta bisa, ta plantashi Guatemala na kaminda di Lagun,”Kultura a finalisá bisando. Durante e anochi el a menshoná ku e tin kaha di morto na kas i durante fin di siman, manera un hende ta drumi relaha den hamaka, Kultura ta drumi den kai morto sin miedu.


text:
KOMUNIKADO DI KUERPO POLISIAL KÒRSOU Kaso di hinkamentu ku detenshon.
KOMUNIKADO DI PRENSA 511 / 2020
25 desèmber 2020
Kaso di hinkamentu ku detenshon.
Departamentu di Komunikashon i Prevenshon
Página 1
KUERPO POLISIAL KÒRSOU
Telefòn: 866-6150 • 866-6152 • 866-6153 •
866-6154 • 866-6156 • 866-6158 •
E-mail: pr.polis@polis.cw
Wèpsait: http://www.polis.cw
Facebook : Korps Politie Curaçao
Adrès: Winston Churchillweg z/n • Willemstad • Curaçao
SIRBI I PROTEHÁ
Djabièrnè 25 di desèmber 2020 alrededor di 06.55’or, un hòmber a yega na warda di polis
na Rio Canario ku un hinká na altura di e parti robes di su pechu.
E hòmber aki tabata kompañá pa un otro hòmber.
E víktima a deklará ku un ratu promé, un dama lo mester a hink’e na un adrès na Bonam.
Miéntras ku a pidi ambulans na warda pa transportá e víktima pa sala di emergensia di
C.M.C., un unidat a bai ku e testigu na e adrès na Bonam, na unda e hinkamentu a tuma
lugá.
Na nan yegada na e kas den kaya Rafael Hansen, no a topa ku e sospechoso, pero e unidat a
konstatá vários mancha di sanger.
Alrededor di 07.50’or, e dama sospechoso E.P.L.G. di 29 aña di edat nase na Colombia a
regresá na e sitio i a wòrdu detené dor di polis ku tabata hasiendo investigashon na e kas.
A present’é dilanti di un fiskal ouksiliar ku a ordená su enkarselamentu pendiente di mas
investigashon.


text:
Aruba’s Queen Beatrix International Airport is the first U.S. CBP Preclearance Facility to Pilot the Facial Biometrics Entry Program.
ORANJESTAD - Beginning this week U.S. Customs and Border Protection (U.S. CBP) has initiated a pilot of their biometrics program at Aruba’s Queen Beatrix International Airport (Aruba Airport). It will involve the use of facial biometric technology to verify the identities of travelers re-entering the United States from Aruba. The pilot will be tested on a Delta flight to John F. Kennedy International Airport, which operates daily.
After the successful implementation by U.S. CBP of biometric identification pilots at several U.S. airports, U.S. CBP chose Aruba Airport as the first airport outside of the U.S. to conduct a trial of their facial recognition biometric technology. As with previous implementations of this technology, travelers have been eager and excited to participate in U.S. CBP’s new and innovative entry/exit process.
“We are very pleased that U.S. CBP has chosen to pilot this technology at Aruba Airport. We have been implementing this technology over the past several years at several of the airport’s border control points, and this pilot will be instrumental in taking our airport to the next levels of security and passenger service; and put us on a path to becoming one of the “best-in class” preclearance airports. Our past experiences with biometrics have been very successful and we are looking forward to working in collaboration with U.S. CBP on their pilot project, and we fully expect they will be successful in a full implementation of this technology” stated Aruba Airport Authority N.V. CEO, Mr. James Fazio.
Aeropuerto Internacional Reina Beatrix International ta e prome facilidad di U.S. CBP Preclearance cu proyecto piloto di “Facial Biometrics Entry”
ORANJESTAD – Cuminsando e siman aki U.S. Customs and Border Protection (U.S. CBP) a duna inicio na un proyecto piloto unda ta haci uso di e sistema biometrico na Aeropuerto Internacional Reina Beatrix (Aeropuerto di Aruba). E lo ensera e uso di tecnologia di reconocimento biometrico facial pa verifica e identidadnan di e biaheronan cu ta bai bek pa Merca for di Aruba. E proyecto piloto lo wordo getest cu pasaheronan riba e buelo di Delta pa John F. Kennedy International Airport, cu ta opera diariamente.
Despues di e implementacion exitoso door di U.S. CBP di e proyecto piloto di reconocemento biometrico na diferente aeropuerto Mericano, U.S. CBP a scohe aeropuerto di Aruba como e prome aeropuerto pafo di Merca pa haci e test di e tecnologia di reconocimento biometrico facial. Mescos cu e implementacionnan anterior di e tecnologia aki, pasaheronan ta ancioso pa participa den U.S. CBP su proceso di entrada/salida inovativo.
“Nos ta hopi contento cu U.S. CBP a scohe pa haci e proyecto piloto di e tecnologia aki na Aeropuerto di Aruba. Nos a haci uso di e tecnologia aki e ultimo anjanan na diferente punto di control di frontera na aeropuerto, y e proyecto piloto aki lo ta instrumental pa hiba nos aeropuerto na e siguiente nivel di seguridad y servicio na e pasahero; y pone nos riba e rumbo pa bira un di e mihor aeropuertonan cu ta ofrece U.S. pre-clearance. Nos experiencia cu e sistema biometrico tabata hopi exitoso den pasado y nos ta ansioso pa por traha den colaboracion cu U.S. CBP riba e proyecto piloto, y nos ta spera cu nan lo ta exitoso den implementa e tecnologia aki den su totalidad,” asina CEO di Aruba Airport Authority N.V., Sr. James Fazio a bisa.


text:
Oranjeastad-Diamars e segunda tanda di e reunion cu Minister encarga cu Asuntonan laboral, social y hobennan a sigui. Den e tanda aki Fraccion MEP a enfatisa riba excepcionan hasi riba base repititivo pa permiso di trabou riba promer peticion. Parlamentario Dangui Oduber a declara lo siguiente: “ Minister Paul Croes ta hiba un maneho estricto y segun su maneho e ta nenga tur promer peticion cu wordo haci pa drenta nos mercado laboral. Cu prueba den man nos a trece dilanti con tin fiesta di permiso tumando lugar. Aparentemente na Aruba no tin hende pa haci trabou di security, no tin hardinero, no tin hende pa haci e trabou di IT support. Peticionan di permiso ta wordo haci despues cu minister mes ta accorda e permisonan”
Den e disertacion di Parlamentario Guillfred Besaril a reitera e importancia di e labor desplega pa Bureau Sostenemi den e cadena Social di nos Pais. Ademas e Parlamentario a elabora riba e maneho eroneo di Minister di Labor pa loke ta e otorgamentonan di prome Permiso pa trabownan cu nos propio hendenan biba riba nos Isla por hasi. Enbista cu tin un desempleo riba nos Isla, Besaril a termina su discurso cu e palabranan: “Cada un persona sin trabow, ta un problema social-economico mas pa nos Pais!
Tambe a hiba palabra den primera tanda parlamentario Xiomara Ruiz-Maduro. Remarcabel ta cu Minister Croes kier a laba su man di e excepcionnan duna pa permiso di labor, pero parlamentario Xiomara Ruiz-Maduro a sigi cuestiona e Minister riba e tema. A pidi claridad riba e caso na unda un persona cu ta 15 aña ilegal na nos pais ta bira haya un permiso cu urgencia y por medio di excepcion. A puntra Minister tambe pa splica kiko lo haci cu e recomendacionnan di SER riba permisonan di ‘geen bezaar’ y con lo evita e envolvimento politico na momento di duna excepcion.


text:
Médikonan suspendé na Hulanda, por bin Kòrsou i ehersé nan funshon sin ningun problema
Willemstad, 28 di mei 2019
Presidente di Parlamento di Kòrsou
Sr. W. Millerson
Wilhelminaplein # 4
PRESENTE
Señor Millerson,
Pa medio di e karta aki, hasiendo uso di artíkulo 96 di Reglamentu di órden di Parlamento, mi kier pidi bo persona pa dirigí e karta athunto na Minister di GMN, señora S. Camelia-Römer.
Danki pa e koperashon.
Atentamente,
Jacinta Constancia
Miembro di Parlamento
pa frakshon di MFK
Minister di GMN
Señora S. Camelia-Römer
PRESENTE
Kòrsou, 28 di mei 2019
Tópiko: Médikonan suspendé na Hulanda, por bin Kòrsou i ehersé nan funshon sin ningun problema
Señora Minister Camelia-Römer,
Suskrito miembro di Parlamento pa frakshon di MFK, señora Jacinta Constansia, a tuma nota den prensa i riba retnan sosial un artíkulo ku ta indiká ku médikonan ulandes ku a ser suspendé na Hulanda por i/òf ta bin Kòrsou i ehersé nan profeshon.
Komo representante di pueblo esaki ta lanta un preokupashon hopi grandi serka mi persona, debí ku tratamentu médiko pa siudadanonan di Kòrsou mester wòrdu atendé di un forma diligente i no por ta asina ku esnan ku faya na Hulanda i wòrdu suspendé ta bin Kòrsou i ehersé nan funshon komo si fuera nada no a tuma lugá.
Pueblo di Kòrsou tin derechi riba un kuido médiko konfiabel i ku médikonan ku nan kredibilidat ta intachabel i nos no por ta e prùlebak pa médikonan ku wòrdu suspendé na Hulanda. Suskrito konforme artíkulo 96 di Reglamento di Orden di Parlamento ta hasi e siguiente preguntanan na Minister Camelia-Römer.
Esaki ta trese mi na e siguiente preguntanan na minister;
- Minister por indiká kua ta e instansianan ku ta enkargá ku registrashon di un médiko di kas i/òf spesialista ku ta bin traha na Kòrsou?
- Kua ta e funshon (ròl) di Minister di GMN den e trayekto di registrashon di un dòkter di kas i/òf un spesialista?
- Ta hasi un investigashon di integridat den e trayekto di registrashon di un dòkter di kas i/òf spesialista promé ku e ser registrá pa por ehersé labor na Kòrsou?
- Minister a tuma nota di e artíkulo den media i riba retnan sosial ku ta indiká ku médikonan ulandes ku a ser suspendé na Hulanda por i/òf ta bin Kòrsou i ehersé nan profeshon?
- Ta bèrdat ku na Kòrsou tin médikonan ku a ser suspendé na Hulanda ta laborá?
- Si kontesta na pregunta 5 ta afirmativo, Minister por informá Parlamento kuantu médiko di kas i kuantu spesialista tin ta funshoná na Kòrsou i ku a wòrdu suspendé na Hulanda?
- Minister ta di akuerdo ku médikonan suspendé na Hulanda òf kualkier otro parti di mundu por bin Kòrsou i ehersé nan profeshon sin mas?
- Minister ta haña ta korekto ku nos leinan ta permití ku médikonan suspendé por ehersé nan funshon aki na Kòrsou?
Nos ta spera un kontesta mas pronto posibel di parti di minister debí ku manera ya menshoná e informashon aki ta preokupante, debí ku gobiernu ta pone den area di salubridat médikonan i spesialista ku no ta gosa di kredibilidat den nan propio pais.
Atentamente,
Jacinta Constansia
Miembro di Parlamento
pa frakshon di MFK


text:
Riba Earth day 2020, Directie Natuur en Milieu (DNM) kier a refleha bek riba e 50 aña di conscientisacion di e esfuersonan di Earth Day Network pa crea un movimento di medio-ambiente mundial pa cambio y transformacion positivo pa hende y planeta.
Na 1970, 20 miyon Mericano a mobilisa pa haci un yamada pa un proteccion mayoritario pa nos planeta. Awe na 2020 nos ta haya nos mes confronta cu un crisis mundial cu ta e coronavirus pandemic COVID-19, pero nos no por descarta e otro crisis, cu ta e disaster creciente yama cambio di clima.
Nos no por keda sin haci nada, para tur accion of keda keto. Esaki ta haci nos mas consciente cu mester demanda cambio y transforma nos planeta pa nos por enfrenta e crisis di cambio di clima. Si nos no haci esaki, e situacion actual lo bira e normal nobo (new normal), cu ta un mundo na unda pandemia y condicionnan severo di clima ta afecta mundo henter, lagando atras aun mas comunidadnan vulnerabel den riesgo.
Siguientemente ta sigui algun dato compila pa American Museum of Natural History cu a traha un video y comparti’e pa celebra y recorda e 50 aña.
Kico a cambia den e 50 añanan aki? Nos a cambia. Nos populacion a mas cu redobla. Nos ta tuma mas espacio. Construccion mundial ta cubri mas di 22 miyon hectar. Grazing (comemento di yerba door di bestia) mundial 230 miyon hectar. Plantacion 160 miyon hectar.
Kico ta e consecuencia di perdida di tanto espacio? Esaki ta pone nos mas den cercania y contacto cu e bestianan salvahe (wild animals). Tres cuarto di e malesanan nobo infeccioso a origina di bestia. P’esey e brotenan nobo di infeccion ta birando mas comun.
Den averahe cada persona ta produci 21 % mas CO2. Per capita tin 47% mas uzo di fossil fuel, ta consumi 65 % mas carni, tin un produccion di 447 % mas di plastic y tambe tin 561% mas biahenan cu avion. Hunto nos a emiti (produci) 1.2 triyon ton di CO2 desde 1970. Cu e cambionan ey a resulta cu tin mas CO2 den nos atmosfera, 26 % mas cu 50 aña pasa. Den nos lamanan e ta causa cu e acides ta aumenta cu 4% pa cada decada. Mas acides kiermen awanan mas cayente y mas acidico ta stroba formacion di coralnan of animalnan. Y na e superficie di tera e temperatura ta subi mas cu 1 grado Celcius. E ijs di Groenland ta dirti 6 biaha mas liher. E nivel di awa di lama a subi riba 3.3 cm pa decada. Nos ta biba temponan di clima mas extremo cu horcan, inundacion, secura y candelanan di mondinan (forests). Awor nos ta compronde e impacto negativo cu nos tawata tin riba nos medio ambiente.
Kico mas a cambia desde 1970? Nos a cambia. Nos tin e evidencia nos sa kico por haci pa trece e cambio necesario. Nos mester stop e emision di carbono y otro gasnan cu ta malo pa nos medio ambiente. Restaura y proteha habitatnan natural di nos flora y fauna ariba tera y lama. Hunto como humanidad nos por logra haci e cambionan.
Kico ta e cambionan positivo cu nos a logra den e 50 añanan? Nos ta uzando energia renobabel: wind power cu 32 biaha mas capacidad. Solar power cu 400 biaha mas capacidad. Ya nos ta restaura y expande e mondinan/forestnan cu 3.2 miyon kilometro cuadra. Nos ta proteha e areanan marino di 27 miyon kilometro cuadra. Nos a pone meta pa reduci e productonan di carbon pa keda bou di 2 grado celcius di calentamiento. E cantidad di nacemento a baha di 4.5 pa 2.5 pa hende muher. Nos dieta a cambia pa inclui uno mas saludabel. Nos hendenan ta mas educa, e cantidad di hende cu por skirbi y lesa a subi di 65 % na 1976 pa 86% na 2020. Nos ta demanda mas accion, tin mas organizacion di medio ambiente cu 50 aña atras. E pasado ta claro. E futuro ta di nos pa crea. Con Earth day lo ta aki 50 aña ta depende con nos reduci nos emision di CO2 awe padilanti. Hunto nos ta dicidi. DNM ta haci e yamada pa riba 22 di april subi e website earthday.org pa mas involvimento digital.
Stay safe and think climate action.


text:
Diaranson den careda di 7 or anochi dos señora cu a sali for di supermarket na Catiri y bayendo cas a keda ataca pa un cacho, pitbull cu a sali for di un cura di cas y ataca un di e personanan. E señora a haya mordo na su man. E tata di e señora cu a scucha e desordo a sali wak kico ta pasando y a drenta accion. E cacho a core drenta un cura di cas despues cu el a bay cu un sapato di e dama. Polis a yega di biaha y a scucha e victima herida y a bay intermedia. personal di ambulance a atende cu e persona herida. Polis a papia cu e doño di cas di e consecuencianan.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kanye West ta duna 2 mion dòler, pa gastunan di estudio pa yu muhé di George Floyd. [video]
Chicago - Kanye West a hasi un donashon di 2 mion dòler komo sosten na e famia di George Floyd, Ahmaud Arbery i Breonna Taylor, asina un representante di artista a bisa CNN. E donashon ta pa kubri gastunan legal pa Arbery i Taylor. Ahmaud Arbery i Breonna Taylor tambe a bira viktima e aña akí debí na abusu polisial i rasismo. E donashon di West ta tambe, un sosten finansiero pa varios negoshi di hendenan di koló ku a bira viktima na Chicago, debí na corona virus.
Kanye West a kubri tambe tur gastu di estudio pa George Floyd su yu muhé di seis aña, Gianna Floyd.
Despues di morto di George Floyd na Minneapolis, na man di e polis Derek Chauvin, ku a tene su rudia durante nuebe minüt largu riba e hòmber su garanta, hopi ta esnan ku ta pidi atenshon mundial pa deskriminashon sistematiko.
Den varios siudat rònt mundu a organisá protestanan di e organisashon ‘Black Lives Matter’, pa eksihí akshon polítiko konta pa habuzo polisial kontra hende di koló.
[video kortesia CNN]


text:
Jazz Meets Cultures dia 23 di yüni próksimo
Jazz Meets Cultures ta nòmber di un konsepto úniko kaminda ku e músika Jazz ta topa kultura; ku esaki ta referí na nos géneronan lokal manera Tumba, Seú, Simadan, Tambú, Kizomba, Reggae, Ritmo Kombiná, Zouk i Son Montuno huntu ku e integrashon di Jazz. E konsepto aki ta keda tresé dilanti den forma di un konsierto ku e meta pa rekoudá fondo pa por yuda nos hobennan ku desaroyo di nan talento den músika i baile. Na 2011 tabata e promé edishon di Jazz Meets Cultures, kua e tempu ei a tuma lugá na Landhuis Groot Sta. Martha i mester remarká ku tabata un éksito rotundo. Dia 23 di yüni próksimo ta dia di e di dos edishon di Jazz Meets Cultures na Landhuis Brievengat di 8or pa 11or di anochi. Ta e intenshon pa e evento aki bira unu anual den luna di yüni.
Jazz Meets Cultures 2018 lo konta ku presentashon di solamente nos artistanan lokal, dunando realse na nos yunan di tera. Dennis Aalse i su Big Band lo kompañá mayoria kantante. Esnan ku lo presentá e dia aki ta: Mc Chris Strick, Reinier Lijfrock, Grupo Kompèr, Grupo Trinchera, Æmy Felicia, Andrew Aalse, Grupo Rítmiko Sablika, Rendell Rosalia, Rachid Felida, Furgell Wijngaarden, Aisha Lucas ku Uprising Reggae Band, Djuric Virginie, Raynor “Ray” Lauffer, Amos Balentin, Roald Balentien i Urvin “Luwi” Jano.
Karchi di entrada ta optenibel na rason di solamente fl. 55,- na 24 Uur Uit de Muur, Beep Beep i Mensing’s. Karchi pa sekshon di VIP ta optenibel serka Anaiz Visser na 513-2841 pa fl. 175,-. Djasabra 5 di mei lo tin un gimmick pa e evento aki, kua lo keda anunsiá otro siman. Tambe lo por kumpra karchi online via di Ticket Caribbean. Pa kualke informashon di Jazz Meets Cultures 2018, por chèk su página di Facebook i tambe Instagram, bou di e nòmber JazzMeetsCultures.


text:
Entiero di Pastor Norwin ku rekorido den kayanan di Kòrsou.
Djaluna mainta ta kuminsá ku e proseso di entiero di Pastor Norwin Josepa. E programa lo start 11or di mainta i lo pasa na diferente media kaminda pastor Norwin a laborá i tambe na su iglesia Ministerio Bida Abundante. RUTA : Salida na El Tributo. Pasa Pater Euwensweg subi Weg naar Welgelegen, pasa Sta.Helena i Wishi/Marchena i sigui pa Iglesia Bida Abundante. Aki lo kumpli ku e aktonan planiá pa despues sigui pa Radio MAS na Fosfaatweg(Goede Hoop) via di Rooseveltweg. Na Radio MAS ta para un ratu pa Pastor Norwin risibí saludo di despedida. E konvoi di Radio MAS ku koleganan di radio lo uni nan mes na e karavana ku lo sali Fosfaatweg subi Asbestweg, Ser'i Fortunaweg bai sali na altura di 'Mi Lucha'. Ta lora na man drechi pa bai korant Extra i Drukkerij de Stad via Rooseveltweg, Marchena i Weg naar Welgelegen. Na altura di K.A.E ta lora na man drechi bai Extra kaminda lo tin un minüt di silensio pa rekordá e èks-kolega. Ta sigui bira rònt di e rotònde ariba na Piskadera (banda di W.T.C) i bai bèk pa pasa banda di K.A.E i subi Weg naar Welgelegen. Ta lora na Recreation Park drenta Roodeweg. Ta sigui den Kaya Grandi di Otrobanda (Roodeweg/Breedestraat) pa di einan subi Seru di Plasa drenta Hoogstraat i para un ratu na ofisinanan di La Prensa i Último Notisia. Despues sali na lusnan di tráfiko na Hoogstraat pa regresa El Tributo.


text:
KRALENDIJK – Djaluna durante dia, gobièrnu di Boneiru a laga pone kantidat di pion di semènt ku ta stroba stashonamentu di outo riba asera. Ta trata di e sitio enfrente di ’Spanhoek’, kaminda shofùrnan ta stashoná vehíkulo riba asera na e sitio. Esaki ta un desishon ku gobièrnu a tuma, debí ku e área ta yená ku hopi shushi ku ta wòrdu lagá atras, entre otro kùp i bòter di glas, spesialmente durante fin di siman. Esaki ta forma tambe aglomerashon di hende na e sitio te den oranan lat di mardugá.
Poniendo e pionnan, ta spera awor ku e sitio ta keda limpi i sin e molèster di esnan ku mester hasi e lugá ariba menshoná limpi ku regularidat.


text:
BIBA SALÚ
Kon salú bo ta bibando? Bo ta riba un dieta? Bo ta hasi ehersisio?
Bida ta dushi pero no biba un bida ku no ta saludábel. Un bida saludábel no kiermèn kome apropiá of hasi ehersisio. Un bida saludábel tambe kiermèn pa tin un mente salú i un imagen saludábel. Tuma medidanan apropiá pa un kurpa salú. Aki mi ta duna algun tep pa un bida saludábel.
- Bebe hopi awa:
Durante dia nos kurpa mester di entre 2 pa 3 liter di awa (8-10 glas). Si bo no ta bebiendo sufisiente awa, bo por mira esaki ora bo uriná. E koló lo sali mas skur òf bo ta urina tiki. Otro señal tambe ta boka seku of lep seku.
- Drumi sufisiente:
Dor di no ta sufisientemente sosegá, bo ta bai haña e gana di kome mas.
- Ehersisio:
Tur dia un tiki den siman ta yuda.
- Kome fruta:
Fruta tin diferente vitamina i mineralnan.
- Kome bèrdura:
Bèrdura ta hopi esenshal pa nos salú.
- Stima bo mes
- Kana òf kore pia abou:
Kanamentu of korementu di pia abou ta kita strès di bo pia i tambe strès di bo “joints” nan.
- Saka hende negativo for di bo bida
- Saka negativismo for dibo
Esakinan ta algun di e tepnan ku bo por usa pa un bida saludábel. Kua di e tepnan aki ta aplikábel p’abo? lesa e artíkulo aki pa mas informashon: http://personalexcellence.co/blog/healthy-living/
Angelo Engelhart


text:
ORANJESTAD - Propuestanan lo stimula desaroyo economico duradero. Comision di Recuperacion Economico, instala door di minister di Asunto Economico, Comunicacion y Desaroyo Sostenibel mr. Geoffrey Wever a tene nan di tres y ultimo sesion riba 14 di juli 2022.
Aruba ta cumpli cu e recomendacionnan pa preveni y combati labamento di placa y financiamento di terorismo
ORANJESTAD - Siman pasa e resultado di Aruba su di 4 ronda di evaluacion door di Caribbean Financial Action Task Force CFATF a bira conoci.
Prome Minister Ta Informa Parlamento Di E Desicion Di Hulanda Y E Condicionnan Cu Gobierno Mester Cumpli Cu Ne
ORANJESTAD - Otro siman lo mester reuni cu Parlamento pa sa nan desicion. Diabierna 20 di mei, Prome Minister Evelyn Wever-Croes a anuncia cu despues di hopi negociacion, Ministerraad na Hulanda diabierna mainta a bay di acuerdo pa stop e recorte di 5% cu tin tur luna riba salario di empleado publico y semi-publico entrante juli 2022 y pa kita ful e 12.6% na 2023.
Partido Mep Ta Felicita Fraccion Di Mep Cu Huramentacion Di Parlamentarionan Nobo
ORANJESTAD - “Cada parlamentario tin e deber pa percura pa comunidad mantene e confiansa den Aruba su Parlamento”
Aruba Ta Tuma E Situacion Financiero Di Nos Pais Hopi Na Serio, Pero Mester Tene Cuenta Cu E Situacion Dificil Den Nos Pais Aworaki
WILLEMSTAD - Den 3 aña a baha e deficit di 16% pa 0.6% di GDP, algo hopi remarcable! Minister President Evelyn Wever-Croes a informa cu nan ta den dialogo cu Hulanda riba e situacion financiero di pais Aruba.
Tripartiet Entre Aruba, Sint Maarten y Corsou
ORANJESTAD - Dialuna 8 di November, lo tuma luga e Tripartiet entre Premier di Aruba, Señora Evelyn Wever-Croes, Premier di Corsou, Señor Gilmar "Pik" Pisas y Premier di St Maarten, Señora Silveria Jacobs.
“Mas lihé posibel mester tin un surplus den e presupuesto di Aruba”
Oranjestad - Turismo di Aruba ta kresiendo fuertemente i ekonomia ta rekuperando mas mihó ku a spera. Pa un gobièrnu nobo redukshon di e debe públiko lo mester ta sentral. Pa logra esei e presupuesto di 2022 mester ta unu balansá i esun di 2023 mester tin un surplus di 1% di e PIB.


text:
Ministerio di Husticia, Seguridad y Integracion, conhuntamente cu partnernan strategico, ta haciendo esfuersonan continuo pa e programa di asistencia di Regreso Boluntario. DIMAS ta encarga cu e registracion y coordinacion di e programa di Regreso Boluntario. Desde cu a anuncia a iniciativa aki e programa di asistencia a ricibi un acogida grandi di parti di e personanan interesa. Riba e prome siman ya tabatin 300 persona registra.
Actualmente nos ta den e di dos fase unda cu e partinan logistico y palabracionnan diplomatico cu e diferente paisnan ta tumando lugar. Alabes DIMAS a cuminsa contacta personanan cu a mustra interes pa e progama di asistencia sea pa suministra informacion of pa pidi informacion adicional cu e pais di origen ta rekeri pa e buelo por tuma lugar.
Desde comienso di april te cu awor tin mas di 500 persona registra pa diferente destinacionnan.
Gobierno di Aruba ta conciente cu actualmente tin hopi persona interesa pa regresa nan pais di origen riba un base boluntario y pa e motibo aki tambe a opta pa laga e periodo di inscripcion habri te cu proximo aviso. E formulario di inscripcion ta disponibel via di e tab Regreso Voluntario / Vrijwillige Terugkeer / Voluntary Return riba e website di DIMAS https://www.dimasaruba.aw/ y pa mas informacion por tuma contacto na 281-1010.
Pa locual ta trata e biaheronan cu e siguiente destinacion nos por informa lo siguiente:
E parti logistico pa cu biaheronan pa Hulanda (y tambe otro paisnan Europeo) ta canando via di Vertegenwoordiging van Nederland op Aruba (VNO) y e biaheronan lo wordo contacta door di dicho instancia.
Biahenan pa Colombia ainda ta den e fase di palabracionnan cu e autoridadnan di e pais riba nivel diplomatico, logistico y di sanidad.
E buelonan riba e dianan 8, 9, 10 y 11 di mei 2020 a keda posponi pa motibonan fuera di alcance di Gobierno di Aruba.
Mientrastanto a continua cu e deliberacionnan pa e promer buelonan di repatriacion, cualnan a wordo posponi, por continua a corto plazo. Awor Aruba lo procede pa reschedule tur buelonan aki y lo comunica cu e interesadonan den e proximo dianan.
DIMAS ta pidi tur persona cu a registra pa e programa di asistencia di Regreso Boluntario pa keda pendiente di e emailadres cu a registra. Na momento cu tin informacion importante tocante di e buelo lo comunica esaki via di email y e telefon local.


text:
Turismo
Turismo ta biahe pa rekreashon, tempu liber of pa negoshi. E organishashon "The World Tourism Organization" ta defini turista komo hende hu ta biaha i keda na un luga pafó di nan ambiente normal pa mas ku bintiquater (24) ora anto no mas ku un aña pa nan tempu liber, rekreashon, of negoshi i no relashoná nan un aktividat pagá di e luga bishitá.
Turismo a bira un aktividat global masha popular. Na 2008 tabata tin mas ku 922 míon biahe turistiko, ku un kresementu di 1.9% kompara ku 2007. Ganashi internashonal di turismo a krese bira 944 bíon USD ( 642 bíon euro) na 2008 korespondiendo ku un kresementu berdat di 1.8%. Komo un resultado di e reseshon di final di añanan 2000, demanda pa biahe internashonal a sufri un periodo poko-poko kuminsando na yuni 2008, ku kresementu di biahe internashonal kai ku mas ku 2% den e lunanan di zomer den hemisferio norte. E trend negativo aki e intensifika durante 2009, i a krese mas hopi ku e yegada di e virus H1N1, resultando den un kaída di 4% na 2009 ku 880 míon biahe turistiko un bahada estima di 6% na ganashi.


text:
Rábanos, si bo tin sufrimentu hegai den bo ta
Den lorá Rúbrika lo duna Konseho i tradicional Druk, manera ta e mihó bida e Babel mei hui
E Direkshon na topa den e Canando
Nos ta pa bo ta e siguiente epígrafes: enano un Karta ku franqueado ku Resiente (ATENSHON: Seyonan awor stan Cuentos di solar) i di Direkshon. Un par di Dia mas biaha, bo tin un Fotografo danki na e Buzon.
ALEMANIA en di Videonan di ALEMANIA
E het di ALEMANIA union di tur e navegadores materno i disposishon, No ta den liña bint'oraTin Un gran kantidat di funcion di probecho i karakterístika avanzado, ku ta obra di Bo na e het di ALEMANIA pa Semper.


text:
Kamerlingh Onnesstraat – Diamars atardi pa mas o menos 5:45 polis ta haya informacion di un accidente, ariba crusada conoci di R.C.A .
Informacion adicional tawata bisa cu tin dos persona herida.
Na yegada enberdad polis a bin topa cu e accidente, entre un Nissan Sentra y Chevrolet Spark.
Tanto den e Sentra y Spark tawata tin persona herida. Na e sitio nos a compronde cu, e Spark a subi crusada y dal e Sentra.
Den Nissan Sentra e cabayero a ricibi un kap ariba cabes, cu tawata sangra basta. Den e Spark un otro cabayero a haya golpi den pecho y tawata keha di basta dolor.
E boksmento manera semper ariba e crusada aki, falta di duna preferencia. Pues tin chauffeur sea nan no conoce e crusada of no sa reglanan di trafico y ta gewoon yega subi caminda cu tur su consecuencia. Mester bin un cambio na e crusada aki, e lo mester wordo cambia pa un rotonde. Ta constantemente tin accidente na e sitio aki, tin biaha mas cu un biaha pa dia.
Dos ambulance a presenta y a hiba ambos persona direccion hospitaal pa tratamento.


text:
Desde cu Aruba a haya su Status Aparte na 1986, nos pais a desaroya masha lihe. Nos economia a progresa cu pasonan hopi grandi. Sinembargo, hunto cu e desaroyo economico aki, cambionan social grandi tambe a tuma lugar den nos comunidad. Gran parti di e cambionan social aki tabata bon, pero hopi tambe tabata malo. Den tur esaki nos leynan comercial y laboral, cual ta hopi importante pa duna estimulo na e aspectonan bon y pa frena esunnan menos bon, toch a keda sin haya un update.
Awendia por ehempel, mayornan mester te hasta traha mas cu un trabou pa por mantene nan famia. Esaki lamentablemente ta trece cu ne cu mayornan – particularmente mayornan hoben y mayornan soltero – ta pasa menos tempo cu nan yiunan, cual ta resulta den muchanan cu ta lanta pa gran parti nan so y ta core mas riesgo di no presta bon na scol of te hasta drop out, of di cay den criminalidad y droga.
Pesey mester trece bek un balansa realistico cu ta cuadra cu e tempo di awe, na unda leynan laboral ta mas flexibel y na unda cu por crea un espacio pa asina mayornan por scoge pa, maske ta temporalmente, ta mas na cas pa tey pa nan yiunan. Reforma di nos leynan comercial y laboral lo tin un impacto positivo enorme riba nos sociedad. E por ta un di e yabinan cu lo por alivia nos pueblo di hopi problemanan social, for di crimen y adiccion te cu embarazo hubenil. Fuera di esey, reforma di nos leynan tambe lo por yuda hobennan pa haya oportunidad pa drenta e mercado laboral despues di nan estudio y pensionadonan pa keda traha mas largo si nan kier y por.
Imaginabo un persona cu edad di pensioen cu ya a traha duro pa gran parti di su bida pa por pone pan riba mesa, pero cu kizas lo kier keda traha maske ta part time. Of un trahado cu lo kier sigui un estudio pa asina por crece y bay dilanti y lo mester haya tempo extra pa por logra esaki. Na e momento aki, nos leynan no ta duna e oportunidadnan aki, haciendo e mas dificil pa por ehempel haya prestamo na banco of te hasta un minimo na pensioen pa por hiba un bida digno y trankil. Na Hulanda conoce e asina yama ‘deeltijdwerken’, cu ta duna esnan cu scoge pa esaki e espacio pa por cumpli cu nan soñonan, of pa duna mas tempo na famia, dunando ambos e trahado y e dunado di trabou e libertad di escogencia.
Mi meta ta pa yuda desaroya Aruba su potencial economico, teniendo e hende central. Cambiando y modernisando procesonan y leynan cu na e momento aki ta anticua y inefeciente, y creando un infrastructura cu ta brinda un y tur, sin distincion, e oportunidad pa por haci nan soñonan realidad. Pesey, ami Daphne Lejuez, hunto cu e team di MEP, kier traha pa un economia productivo cu ta den balans cu e bienestar general di nos tur. Cu bo confiansa y cu mi conocemento y experiencia di mas di 20 aña den mundo di comercio y tecnologia, mi lo contribui na logra esaki, promoviendo innovacion, educacion y un maneho profesional y obhetivo. Hunto nos por logra na yega na e solucion digno y sostenibel pa e futuro economico di nos pais.


text:
ORANJESTAD – Diadomingo a keda marca pa partido AVP como un dia di ambiente alegre den preparacion pa e momento importante di entrega di lista. Pa sigura cu tur hende ta bon prepara pa diabierna awo, tur cas di partido rond di e isla a tene un Green Market.
Aki simpatisantenan di Partido di Pueblo Arubano a busca nan bandera, banderin, t-shirt y otro articulonan pa subi caya y demostra nan apoyo na e lista victorioso di AVP.
Adicionalmente a ofrece cos dushi di come y bebe na un manera innovativo. Tabatin pastechi berde, aros berde, bolo y tambe un green punch.
Hopi ta esnan cu a disfruta di e dia completo sea na Green Square of na un di e Casnan di Partido den e diferente districtonan.
Partido di Pueblo Arubano AVP ta invita su militacia, simpatizante, sostenedor y henter pueblo di Aruba cu kier mira e continuacion di e prosperidad comparti, pa yega diabierna awo 4 di juli na Green Square. Di eynan lo sali den pa haci entrega di e lista di candidato di mas capacidad, experiencia, pero principalmente dedicacion pa e trabou na servicio di e pueblo di Aruba


text:
Matthew a bira orkan kategoria # 4 i a trese hopi áwaseru pa Banda 'Bou. (FOTO/VIDEO)
Den oranan di atardi, National Hurricane Centre a anunsiá ku Matthew entretantu a bira un orkan kategoria 4 i ta bira orkan poderoso riba e skala di Saffir-Simpson Hurricane Wind Scale. Djabièrnè i djasabra ta pronóstiká ku e sentro lo move nòrt riba laman di Karibe sentral. Djadumingu e lo yega hopi serka di Jamaica. P’esei mes tin un alerta di orkan emití na Jamaica. Pues ya e sistema ta alehá mas i mas for di e area di Kòrsou, Aruba i Boneiru, pero el a laga basta awaseru kai i molèster. Segun e último boletin di Rampenstaf, e situashon na Korsou ta normalisando. Durante un evaluashon a determina ku e peliger pa mas awaseru i bientu fuerte a mengua hopi. Bandabou a risibi awe bastante awaseru kompara ku otro partinan di Kòrsou. Servisio Metreológiko a midi na e siguiente areanan : Hofi Mango 48 milimeter
Jeremi 55 milimeter Sumbu 63 milimeter Hato 1.9 milimeter Santa Maria 1.8 milimeter Spaanse Water 1.4 milimeter Punda 4.8 milimeter.
Brantwer mester a drenta den akshon kuater biaha, debí na pa palunan ku a kai. Polis tambe mester a aktuá na momentu ku algun hobenan tabata landa den laman brutu na Playa Kanoa.
Kustwacht no a raporta nada partikular.
Mester a laga sera algu playa debí na laman hopi brutu. Entre otro a sera Playa Kenepa, Daaibooi, Playa Kanoa, Boka Tabla, Lagun, Watamula i Playa Kalki. Lo sigui monitor e playanan pa mira si por habri esakinan bèk pa públiko den kurso di djasabra.
ABC Busbedrijf ta kore te ku djasabra awenochi 7or. E servisio di fèri entre Otrobanda i Punda ta bèk den servisio. Despues di 11or di anochi lo tin un bus ta kore entre Punda i Otrabanda. Djasabra mainta lo evalua si ta trese Emmabrug bek den boka di haf.
Rampenstaf ta keda den estado di alerta i lo drenta den akshon si ta nesesario. Djasabra mainta lo reuní pa evalua e situashon.


text:
Dia 16 di februari 2020, Japan Karate-Do Ryobu-Kai-Aruba, âdojo Konishiâ a celebra nan di 15 aña di existencia. Dojo Konishi ta forma forma parti di Japan Karate-Do Ryobu-Kai (JKR) cual a wordo funda pa Sensei Yasuhiro Konishi, 10 Dan, y desayora pa su yiu homber, Yasuhiro (Takehiro) Konishi, 10 Dan. JKR tin diferente Dojo rond di mundo cual actualmente ta wordo lidera pa Kiyoshi Yamazaki, 9 Dan, kende alabes ta fungi como Presidente, Director International y Instructor.
Celebración a tuma lugar diaranson, 19 di februari, conhuntamente cu sensei Felix Tromp y sensei Ligia Perregil, alumnonan, directiva y mayornan presente. Ta 15 aña pasa cu sensei Martin Materano (ex miembro di selección nacional di Venezuela entre 1982 y 1998 y Campeón Nacional den Kata desde 1986 hasta 1998), como invitado special, a inaugura e prome entrenamento oficial di Dojo Konishi. Dojo Konishi ta reflexiona ariba e 15 aña nan yena cu positivismo, alegrÃa, perseverancia y reto nan. Dojo konishi su obhetivo ta entre otro, pa mantene e alumno central y ta pone atencion ariba e progreso mental y corporal como tambe ta aporta na engrandece confianza, diciplina, flexibilidad, forsa, balance y coordinación di e alumno.


text:
WILLEMSTAD- 30 di ougùstùs 2016 – Resientemente Ofisina di Turismo di Kòrsou (CTB), Curaçao Airport Partners (CAP) i representantenan di hotèlnan miembro di Curaçao Hospitality and Tourism Association (CHATA) a kompletá otro eksitoso roadshow na New York. Komo parti di e evento a presentá un trùk di batido na e distrito di Flatiron i Union Square ku ta dos di e arianan mas trafiká na New York.
Ku e meta pa atraé konsumidónan na New York e organisashonnan a plania pa bini ku algu ku sigur ta hala atenshon. E evento tabata diseñá pa krea mas konsientisashon di nos pais i duna oportunidat na e personanan di New York pa konosé mas di loke Kòrsou tin di ofresé, interakta ku e diferente partnernan i tambe tabatin oportunidat pa gana un biahe pa Kòrsou i purba un di Kòrsou su famoso batidonan.
Riba un di e dianan a parker e trùk patras di e edifisio ikono di Flatiron i su siguiente dia e trùk tabata parker riba Union Square. Riba e trùk tabatin skibi “Right Now in Curaçao” (Aworakí na Kòrsou), kual ta forma parti di e kampaña nobo di merkadeo i aviso di CTB. E trùk kolorido a hala hopi atenshon di tur ku tabata trafiká den e aria menshoná. Miéntras parti di e tim di Kòrsou tabata repartí batido grátis, tabata duna informashon general di Kòrsou, di e buelonan non-stop di JetBlue pa Kòrsou i tambe repartí atributonan di promoshon. A rifa tambe via di un kòntèst online riba medionan sosial diferente premio di biahe pa dos persona pa bishita Kòrsou.
Komo resultado e evento a krea hopi interakshon riba medionan sosial mirando ku tabata enkurashá e personanan pa usa e hashtag #RightNowInCuracao i tambe e filter di Kòrsou riba Snapchat.
Durante di e dos dianan di e evento mas di 3000 persona di New York a hasi uso di e oportunidat pa saboriá un batido i via di medionan sosial a alkansá un kantidat di 600,000 persona. Danki na e evento aki Kòrsou aworakí ta riba kaminda pa bira un destinashon ku sigur personanan di New York lo konsulta ora di hasi nan eskoho pa nan siguiente vakashon.